ועדת הכלכלה, כנסת 20, פרוטוקול מספר 718, 2018-03-06 13:00

איתן כבל: שלום לכולם, גברתי מנהלת הוועדה, היועצת המשפטית, יועצות משפטיות, רשמת פרלמנטרית, דובר, חברים נכבדים.

איתן כבל: אתי, אפשר ברשותך שנתחיל?

אתי בנדלר: כן בהחלט.

אתי בנדלר: בהתחשב בהחלטה של הוועדה אתמול לפצל את הצעת החוק, נשאר מספר מצומצם של נושאים.

איתן כבל: רק תאמרי מה החלטנו לפצל.

אתי בנדלר: מה שהוחלט, בחלק שיונח לקריאה שנייה ושלישית ייכללו התיקונים שהוועדה אישרה בחוק הרשות השנייה.

אתי בנדלר: אני מזכירה, שחלק גדול מהתיקונים שהוצעו בחוק הרשות השנייה לא אושרו.

אתי בנדלר: לגבי אלה שכן אושרו, הם יועלו לקריאה שנייה ושלישית.

אתי בנדלר: הוחלט לא לדון בשלב זה ולא לאשר לקריאה שנייה ושלישית את התיקונים בחוק התקשורת בזק ושידורים, וגם לא בחוק הפצת שידורים לציבור באמצעות תחנות שידור אלחוטיות.

אתי בנדלר: הצעת החוק כפי שהונחה על ידי הממשלה כללה גם תיקונים לחוק ערוץ הכנסת וכמובן אנחנו לא נדון בזה.

אתי בנדלר: זאת אומרת, הממשלה חוזרת בה מההצעה הזאת.

אתי בנדלר: בנוסף לזה, מוצע תיקון עקיף לחוק סיווג ואיסור שידורים מזיקים.

אתי בנדלר: זה תיקון שמתחייב מתיקון שהוועדה כן אישרה, זה אחד הנושאים שנשארו היום על סדר היום.

אתי בנדלר: צריך לדון בסעיף תחילה.

אתי בנדלר: יש את הבקשה של חבר הכנסת אשר בעניין פיצול תדרים.

אתי בנדלר: יש סעיף בחוק התקשורת בעניין השקעה בעבור קהילת יוצאי אתיופיה בישראל.

אתי בנדלר: ועכשיו אדוני הסכים להעלות לדיון גם את בקשת בזק, לעשות איזשהו שינוי בסעיף 71י' לחוק התקשורת, זה סעיף שהתקבל במסגרת תיקון 44 בוועדה המשותפת בראשות חבר הכנסת קיש, בנוגע לבעלות צולבת בין קשת לבין ערוץ 24.

אתי בנדלר: ויש עוד סיטואציה שתוסבר בהמשך, שהם מבקשים לאשר אחזקה צולבת.

אתי בנדלר: אלה בעצם הנושאים שנשארו פתוחים לדיון.

איתן כבל: אני רוצה להבהיר שוב למשרד האוצר והתקשורת.

איתן כבל: למי שעדיין לא הבין אני רוצה לחדד, מנקודת המבט שלי הרפורמה הכי גדולה שהייתי מצפה שתהיה היא הרפורמה בפלטפורמות של הוט, יס, פרטנר וסלקום בחבילות לציבור.

איתן כבל: אני סירבתי להעלות את העניין להצבעה, למרות שפניתם ואני רוצה להבהיר את זה.

איתן כבל: כי בחלק מהעיתונים יצא כאילו ועדת הכלכלה מנעה הטבות לציבור.

איתן כבל: מי שכותב דבר כזה ולא בדק, יכול לדפוק את הראש שלו בכביש משטחיות בהתמודדות עם העניין הזה.

איתן כבל: למה אני אומר את זה?

איתן כבל: כי זה בדיוק מה שהוועדה ביקשה שיהיה, ביקשה שתהיה רפורמה אמתית משמעותית, מהפכה בתחום.

איתן כבל: זה מה שאנחנו רוצים שיהיה.

אתי בנדלר: ובעיקר לוודא שהתיקונים יביאו להוזלת החבילות לציבור.

איתן כבל: כשהבנתי שעלול להיות מצב אפילו הרבה יותר גרוע, לא רק שלא תהיה הוזלה אלא שאנחנו עלולים למצוא את עצמנו במצב בעייתי יותר מבחינת התשלום של הצרכן.

איתן כבל: כשנשאלו כאן הסמנכ"לים של הוט ויס, ביקשתי מהם רק תשובה אחת לשאלה שיאמרו לפרוטוקול: האם לשיטתם הרפורמה תגרום לכך שהם ימכרו חבילות יותר זולות והאזרח ייצא נשכר?

איתן כבל: הם לא היו מוכנים לומר את זה בצורה ברורה.

איתן כבל: איך אני יכול להציע לחברי בוועדה להצביע על משהו שמי שאמור לעשות את זה לא יודע לתת תשובה ברורה?

איתן כבל: זה הסיפור.

איתן כבל: אנחנו לא נעשה רפורמות רק כדי להעשיר את הפלטפורמות.

איתן כבל: שנים על גבי שנים הם חגגו ועדיין חוגגים.

איתן כבל: אם יש מקום שמחייב רפורמה ענקית, מהפכה ענקית, לפחות כמו הסלולר, זה השוק של הטלוויזיה הרב ערוצית.

איתן כבל: אני אומר וחוזר ואומר, זה הסיפור, לא נעביר רפורמות שהן נגד האזרח בשורה התחתונה.

איתן כבל: לא מתוך כוונת מכוון חס וחלילה אבל שהתוצאה שלהן עלולה הייתה להגיע למצב שכזה.

איתן כבל: ואף אחד לא יודע לשכנע אותנו אחרת.

איתן כבל: כמי שמלווה את העניין הרבה שנים אני אומר לכם ואומר לאוצר, אינני חולק חלילה על הכוונה שלכם, אתם הבאתם רפורמה שלעניות דעתכם יכולה לשפר.

איתן כבל: פה, כשאתה כבר נכנס - זה הרצון של הוועדה כאן, שהדברים נטחנים עד דק ואנחנו יודעים איפה הם עומדים - עולות שאלות שלא תמיד עומדות בפנינו כשאנחנו כותבים את הדברים.

איתן כבל: לסיכום, אמרנו שאנחנו תובעים ממשרדי האוצר והתקשורת להניח בפנינו – אם הכנסת מתפזרת אז השיחה הזאת אינה רלוונטית, אבל אם הכנסת לא מתפזרת - החובה שאני תובע אותה, בחודש הראשון לשובנו אנחנו רוצים לראות על שולחננו רפורמה שהיא מהפכה ומקיפה במגוון הנושאים, שמכניסה גם את הפלטפורמות שמשדרות על גבי האינטרנט.

איתן כבל: אנשים ממתינים לזה.

איתן כבל: זה הסיכום של החלק הזה.

איתן כבל: ברשותכם נעבור לנושא הראשון.

אתי בנדלר: לא חייבים לדון בהם כסדרם.

איתן כבל: ברור.

איתן כבל: בואו נתחיל בנושא ההשקעה בהפקות מקומיות בעבור קהילת יוצאי אתיופיה בישראל.

אתי בנדלר: נתחיל בנושא ההשקעה בהפקות מקומיות בעבור קהילת יוצאי אתיופיה בישראל.

אתי בנדלר: מדובר בסעיף 6(ו)(2) לחוק התקשורת.

יונתן ביסקי: יונתן ביסקי מהמועצה לשידורי כבלים ולוויין.

יונתן ביסקי: אנחנו לא מוצאים סיבה לתקן את מה שהוסכם בוועדת קיש.

יונתן ביסקי: ההסכמות בוועדות קיש היו על דעתנו, היו על דעת חברי הכנסת, היו על דעת המפיקים.

יונתן ביסקי: המועצה הביעה את דעתה באופן ברור.

יונתן ביסקי: העמדה שלנו לא השתנתה, התיקון הזה לדעתנו נחוץ לטובת החברה הישראלית כולה, בוודאי לטובת קהילת יוצאי אתיופיה.

יונתן ביסקי: אנחנו הבהרנו את עמדתנו ואת הנימוקים, אני לא מוצא סיבה לחזור על זה אלא אם יבקש היושב ראש.

איתן כבל: סליחה, מאחר וחבר הכנסת נגוסה לא הגיע, אמתין שחבר הכנסת נגוסה יחזור, הוא ביקש את הדיון, הוא נמצא בישיבה אחרת, נחזור לזה כשהוא יגיע.

איתן כבל: נעבור לנושא נוסף ברשותך.

לאה ורון: אנחנו עוסקים עכשיו בתיקון 71י', פסקה ד'.

אתי בנדלר: לחוק הרשות השנייה לטלוויזיה ורדיו.

לי בוטוין: אנחנו מדברים על נוסח פסקה 3 בסעיף 71י'.

לי בוטוין: נוסח החוק הנוכחי שהועבר בוועדת קיש מגביל כל העברת מניות בקשת, גם פנימית בין בעלי המניות הנוכחיים לבין עצמם, לדוגמה בשינוי מבנה בעלות של בעלים קיימים.

לי בוטוין: ההגבלה עומדת בניגוד למטרת הסעיף שהייתה להכיל את הפטור של סעיף 41 על הבעלים של בעל הרישיון החדש, דהיינו על קשת ולמנוע השתלטות על ערוץ 24 באמצעות רכישה מלמעלה של מניותיה של קשת.

לי בוטוין: אי לכך, מה שעולה כאן כבקשה זה סעיף קטן שנוסף שמאפשר העברה של אמצעי שליטה למי שטרם תחילתו של החוק החזיק אמצעי שליטה באותו בעל רישיון.

איתן כבל: תודה.

איתן כבל: משרד האוצר, משרד התקשורת.

רעיה עדני: קיבלנו ממש בדקות האחרונות עדכון לגבי הסעיף הזה.

רעיה עדני: אנחנו מוכנים לבחון הכול אבל אין לנו עמדה כרגע.

רעיה עדני: לא למדנו את הסעיף, אנחנו לא מכירים אותו ולא נוכל להביע עמדה.

איתן כבל: הסכמתי להעלות את הנושא לדיון למרות שהוא הובא בפני – אמרתי דבר אחד, אני לא יכול להביא דיון כל כך משמעותי בעלויות צולבות כשהאוצר עומד - - -

מירב שחר: אדוני, הנושא הוא מאוד משמעותי ולכן דנו בו ארוכות בוועדת קיש.

מירב שחר: השינוי שאנחנו מתייחסים אליו אינו כל כך משמעותי, פשוט הנוסח שהתקבל בוועדת קיש הוא כזה שלא מאפשר שם שום שינוי של בעלות בתוך קשת על מנת שההסדר הזה עם ערוץ 24 יחול.

מירב שחר: כלומר, אם מחר יש הזרמת הון של אחד מבעלי המניות, אי אפשר לעשות את זה.

מירב שחר: זאת אומרת, אי אפשר לעשות את השינוי בקשת.

מירב שחר: השינוי הזה נעשה ביחד עם משרד התקשורת, משרד המשפטים והרשות השנייה הבוקר.

מירב שחר: ברגע שהגענו אתם, גם עדכנו את כל מי שנוגע בדבר, אין לו קשר ישיר לחוק ההסדרים אבל פשוט מבקשים לתקן את זה כדי למנוע את העיוות הזה בהמשך.

אסתי פלדמן: משונה בעיני שעושים תיקון בחוק ההסדרים עם כל הגורמים הרלוונטיים מלבד משרד האוצר, כאילו הוא איננו רלוונטי לחוק ההסדרים.

אתי בנדלר: אסתי, אני אישית ניסיתי להתקשר אלייך ופשוט לא הצלחתי ליצור אתך קשר.

אסתי פלדמן: זאת לא האחריות שלך, זה לא תיקון שלך.

אסתי פלדמן: הם יודעים למצוא אותנו כשהם רוצים.

יוליה שמאלוב ברקוביץ': מה זאת אומרת?

יוליה שמאלוב ברקוביץ': אנחנו מחפשים את שירה מאתמול בערב והיא לא עונה לנו.

יוליה שמאלוב ברקוביץ': יש גם הודעות שאני שולחת ואני לא נענית.

רעיה עדני: אני לא יודעת לגבי שירה, אלי אף אחד לא התקשר.

איתן כבל: בוא נעשה בינינו סדר.

איתן כבל: אני לא רוצה לקבוע עמדה במובן הזה אם מדובר פה - הפחד הגדול שלי, אני רוצה לשמוע אותך גברתי בעניין הזה, בגלל מצב שהוא הכי טכני, אני לא רוצה שייווצר מצב שאנחנו נתקע את מערכת היחסים.

איתן כבל: דרך אגב, יכול להיות מצב שזה ייתקע עד אחרי הבחירות, אם בכלל יהיו.

איתן כבל: אני לא רוצה - - -

איילת נחמיאס ורבין: אני לא חושבת שזה מסובך לברר.

איתן כבל: אני מבין שלא ביררתם ולא תיאמתם.

איתן כבל: אני כן יכול לומר, אם אתם יכולים לתאם אתם ואם תשתכנעו – כבר קרו דברים מעולם שביקשתם לצאת ולבדוק דברים.

איתן כבל: אם תחזרי ותגידי, זה כבד מדי, מסובך מדי, אני לא אעלה להצבעה.

איתן כבל: אבל אם תחזרי ותגידי, הבנתי שזה לא משהו דרמטי, זה לא יותר מאשר עניין טכני, נדון בזה.

אתי בנדלר: החוק ערב תיקונו האחרון לא אפשר למישהו בעל רישיון או מי שמחזיק בבעל רישיון, להיות בעל או מחזיק בבעל רישיון אחר.

אתי בנדלר: המגבלה הזאת לא חלה לגבי מי שהוא היה בעל רישיון לפי חוק הרשות השנייה והחזיק בערוץ ייעודי לפי חוק התקשורת.

אתי בנדלר: מאחר והערוצים הייעודים ניתנה להם אפשרות להפוך לבעלי רישיונות זעירים או זעירים ייעודיים לפי חוק הרשות השנייה, ההחלטה של הוועדה הייתה לא לפגוע במצב האחזקות הקיים היום ולאפשר אחזקה צולבת בסיטואציה המוגבלת הזאת.

אתי בנדלר: בהתאם לכך, לבעלי המניות בקשת מותר להחזיק גם בערוץ המוסיקה, ערוץ 24.

אתי בנדלר: בשלב מסוים של הדיונים – אני קוראת עכשיו מדבריו של יואב קיש – ב-17 בינואר 2018 אומר יואב קיש כדלקמן: אם אתה רוצה תחרות אתה לא יכול להתנהל כמו בשנות התשעים.

אתי בנדלר: אתן לך דוגמה.

אתי בנדלר: יש לך היום ערוץ שהוא בהפסדים, לא משנה איזה מהם, בין בעלי המניות יש אחד שאומר, אוקי, אני מאמין בערוץ, אני מוכן להשקיע כסף, ויש לך בעל מניות אחר שאומר, אני כבר לא מוכן להשקיע בערוץ.

אתי בנדלר: הדרך היחידה שאותו בעל מניות ישקיע כסף זה אם הוא יתוגמל באחזקה יותר גבוהה והשני ידולל.

אתי בנדלר: היום הוא לא יכול לעשות את זה, ייסגר הערוץ ולשיטת דב חנין הצלחנו - זה היה בהקשר לדברים אחרים.

אתי בנדלר: עם כל הכבוד, אנחנו ניתן את הגמישות הזאת.

אתי בנדלר: ולשאלתך, חברת הכנסת שרן השכל, כשנגיע לזעירים, גם 100% יכול להחזיק זעיר, אין עם זה שום בעיה, נדבר על זה כשנגיע לזעירים, אני לא מדבר על זה עכשיו.

אתי בנדלר: אל תשאלי אותי על הזעירים עכשיו, אני מדבר רק על המסחריים.

אתי בנדלר: זאת אומרת, הדעת ניתנה על הסוגיה הזאת ונאמר, שבהמשך כשנדון בערוצים הזעירים נדון גם בנושא הזה.

אתי בנדלר: איכשהו הנושא נשכח, נשמט, אינני יודעת.

אתי בנדלר: מה שמוצע כרגע זה לעשות כפי שאת הגדרת את זה, חברת הכנסת ורבין נחמיאס, דילול והגדלה בין אותם בעלי מניות.

אתי בנדלר: כלומר, מדובר כאן על הוספה של בעלי מניות אחרים.

אתי בנדלר: מסיבה זו, בהתחשב ברוח הדברים אני כתבתי ליושב ראש - העליתי בפניו את הסוגיה הזאת שהובאה בפני רק לפני שעה וחצי - שאני אינני מתנגדת לשינוי.

אתי בנדלר: כמובן שניסיתי לוודא לפני כן מה עמדת כל אחד ממשרדי הממשלה.

אתי בנדלר: נאמר לי, שזה על דעת משרד המשפטים ומשרד התקשורת, ומשרד האוצר לא הצליח לגבש עמדה בשלב זה כי זה הגיע לידיו מאוחר מדי.

איילת נחמיאס ורבין: אני רוצה להעיר הערה.

איילת נחמיאס ורבין: יש הבדל – וזאת הסוגיה ופה אני רוצה לקבל חוות דעת - בהיבט של מי מבין בעלי המניות הוא זה שאחזקותיו יגדלו.

איילת נחמיאס ורבין: כי האם לא יכול להיות, שלבעל מניות מסוים יש מגבלות בתוך השינוי הזה.

איילת נחמיאס ורבין: כלומר, בעל מסוים שפתאום גדל מעבר לשיעור מסוים.

איילת נחמיאס ורבין: אני מבינה את הבעיה שלכם, אני חושבת שחבל שהבאתם את זה היום, היה מוטב אם התהליך הזה היה מתנהל בצורה יותר טובה בלשון המעטה, אבל אני מניחה שיש הבדל בין איזה בעל מניות מדלל ולחילופין איזה בעל מניות מגדיל את אחזקותיו, גם במובנים של הגבלים וגם במובנים של ריכוזיות.

איילת נחמיאס ורבין: לכן אנחנו צריכים את חוות הדעת של כל הגורמים המשפטיים.

מירב שחר: צריך לזכור, שכשישבנו פה לגבי ההסדר הזה של 24 וקשת – שברור שהוא פרטני ומסוים - אז דיברנו על בעלי מניות שקיימים כיום.

מירב שחר: כלומר, בעלי מניות שקיימים ללא קשר לאחוז האחזקה שלהם.

מירב שחר: כי הרי קשת מחזיקה ב-24, לא בעלי המניות שלה מחזיקים ב-24.

מירב שחר: לכן זה לא משנה.

מירב שחר: אנחנו אומרים, שיש היום מצב של חברה מלמעלה של קשת, שהיא לא יכולה לעשות שום שינויים - - -

איילת נחמיאס ורבין: את אומרת, שבכל מקרה, קשת מלמעלה, ממילא אם יהיו שינויים הם יצטרכו לקבל את "פרה-רולינג" של כל הרגולטורים כדי לעשות את השינוי הזה.

מירב שחר: כן.

איילת נחמיאס ורבין: הבנתי מה את אומרת.

איתן כבל: אני חוזר אליכם באוצר, אני לא רוצה לייצר מצב, אנחנו משתדלים לא להיות דווקנים במערכות היחסים בינינו.

איתן כבל: זה לא מצב שבו משרדי הממשלה עומדים מול איזה – היועצת המשפטית ודאי אמונה עלי בדקה את העניין, אני מציע לכם, צאו אתם ותגבשו עמדה.

איתן כבל: היועצת המשפטית מציעה הצעה נכונה, אני אצביע על זה, אני אגיש - - -

רעיה עדני: אני מקבלת את ההצעה של היושב ראש, אני אבקש מהיועצת המשפטית של משרד האוצר לצאת החוצה ביחד עם קשת, היא תבחן את הסוגיה, אם אנחנו לא רואים בה בעיה משמעותית, נחזור אליך.

רעיה עדני: אנחנו בכל זאת מבקשים להרים טלפון להגבלים, לוודא שאין להם התנגדות.

איתן כבל: לא ביקשתי להימנע מלעשות את הדברים.

איתן כבל: דרך אגב, אמרתי חד משמעית, שבסוף זה תלוי עמדת כל הגורמים.

אתי בנדלר: וטוב שכך.

איתן כבל: שלום לחבר הכנסת נגוסה.

איתן כבל: אנחנו חוזרים חזרה אל הדיון בעניין הערוץ בשפה האמהרית.

איתן כבל: ברשותך אבקש שתחזור על הדברים.

איתן כבל: יש לי בקשה, אני כבר מזהיר, אני אומר את זה גם לך חברי, אתה גם יושב ראש ועדה, אני אאפשר כמובן לכולם לדבר, מבחינת הנושאים זה הנושא שהכי רגיש וצריך לתת עליו את הדעת ואני לא רוצה להוציא חלילה תחת ידינו דברים שלא התכוונו אליהם, מה גם שזה מונח לפתחי.

איתן כבל: לכן מה שאני מנסה לומר, בואו נעשה את העבודה בשום שכל.

איתן כבל: ככל שהדברים יישמעו במתינות ולא בווכחנות לשמה, נצליח להגיע לתוצאה ראויה.

איתן כבל: אני חושב שיש לי את הכיוון שיכול לתת על זה את התשובה מבלי לפגוע במהלך החשוב שאנחנו כיוונו אליו.

איתן כבל: בבקשה אדוני.

אברהם נגוסה: תודה אדוני היושב ראש.

אברהם נגוסה: דנו בנושא גם ביום ראשון.

איתן כבל: לא צריך להרחיב, רק לגעת בעיקר.

אברהם נגוסה: אני רוצה להגיד כמה דברים בעקבות מה שנאמר ביום ראשון על ידי נציגי המשרדים, בעיקר נציגת משרד האוצר שאמרה, אנחנו רוצים שכל העניין הזה יישאר בקהילה ולא חברות אחרות שיחלקו את 4.8.

אברהם נגוסה: נציגת האוצר טענה למשל, שזה הולך לכיס אחד.

אברהם נגוסה: אז אני הלכתי ובדקתי במשרד התקשורת איך מחלקים את ה-4.8 ואני רוצה לתת לך אדוני היושב ראש וגם לך חברת הכנסת ורבין, איך מחלקים את זה.

אברהם נגוסה: יש מכרז, מתמודדים במכרז, ב-2015 ו-2016 הכסף חולק בצורה כזאת:

אברהם נגוסה: ב-2015 עמותת פנא – ערוץ IET – קיבלו 1,240,000 מיליון, וחברה בשם אורלי מלסה הפקות קיבלה 549,378.

אברהם נגוסה: חברת זד קיבלה 900,000.

אברהם נגוסה: פרה אדומה הפקות בע"מ קיבלה 1,105,902 מיליון, ודן אדנו אבבה 944,220.

אברהם נגוסה: ב-2016 הערוץ קיבל 882,389.

אברהם נגוסה: חברת אורלי מלסה קיבלה 600,894, חברת זד קיבלה 586,680.

אברהם נגוסה: אלעד וקסלר קיבלו 900,000 שקל, דן אדנו אבבה קיבלו 936,414, מתנ"ס מעלה אדומים קיבלו 465,223 שקלים וחברת יוני קרן קיבלה 428,400 שקלים.

אברהם נגוסה: ולכן, מבחינה עובדתית, זה לא נתון שלנו - - -

רעיה עדני: שלא ישתמע שאני אמרתי - - -

איתן כבל: אמרתי לא להפריע.

אברהם נגוסה: את טועה ואת גם מטעה.

אברהם נגוסה: יש פה הטעיה.

אברהם נגוסה: אני רוצה להגיד לך, בדקתי, זו לא מדיניות של משרד האוצר כי שר האוצר שהיה שר התקשורת הוא זה שקידם את החוק הזה כדי לעזור לקהילה.

אברהם נגוסה: לכן, אני לא יודע אם את מייצגת את השר, את המשרד או שאת מייצגת את עצמך.

איילת נחמיאס ורבין: היא מייצגת את משרד האוצר.

איתן כבל: אברהם, קודם כל תודה שהבאת בפנינו את הנתונים.

איתן כבל: תיכף אאפשר לרעיה להסביר את עצמה.

אברהם נגוסה: משפט אחד לסיכום, אני רוצה שאנשים שיוצרים שיתמודדו ויזכו, לא צריך לסגור את זה.

אברהם נגוסה: מה היוזמה כאן?

אברהם נגוסה: לאט לאט לסגור את ה- 4.8 ולתת לכולם, אז בסופו של דבר, בני הקהילה היוצרים יישארו עם כלום.

רעיה עדני: אני רק אחדד את דברי במקרה שלא הובנתי כמו שצריך.

רעיה עדני: אני לא טענתי בשום אופן שהערוץ מפיק את כל הדברים בעצמו ושהוא משתמש בכסף באופן ישיר, אבל כל ההפקות שהקראת כרגע משודרות אך ורק בערוץ האתיופי.

איתן כבל: זאת הכוונה.

רעיה עדני: רק אסיים את דבריי, זאת כמובן החלטה של חברי הכנסת וזה לפתחכם, אני רק חושבת, שהנהנים העיקריים של 4.8 מיליון שקלים, בסוף מי שמשדר את זה נהנה מההכנסות של הערוץ שתלויות בהפקות שמופקות פה ולכן יש כאן עניין של נהנה יחיד.

רעיה עדני: לא התכוונתי שהערוץ מפיק לעצמו את כל ההפקות.

איתן כבל: הבנתי, העניין ברור.

רעיה עדני: רק לחדד, אני צוות מקצועי במשרד האוצר, תפקידי הוא להביא את העמדה המקצועית, אני לא מה יודעת מה עמדתו הפוליטית של השר.

איתן כבל: אין מחלוקת, צודקת גברתי.

איתן כבל: רעיה, הכול בסדר, אנחנו סומכים את ידינו שאת עושה את עבודתך נאמנה.

אברהם נגוסה: לפרוטוקול שיהיה ברור - - -

איתן כבל: העניין ברור, היא הבהירה למה היא התכוונה.

איתן כבל: אנחנו צריכים עכשיו לטפל בעניין, לא לריב עם השומר.

איתן כבל: ברשות

איתן כבל: כם אני רוצה להדגיש נקודה אחת, הערוץ הזה, לא אני הקמתי אותו, הוא הוקם כדי שהקהילה האתיופית תוכל לצפות בו, בעיקר האנשים המבוגרים, לצערי רובם עדיין מדברים אמהרית ותיגרינית, והם כנראה ילכו לעולמם כשהם דוברים רק אמהרית ותיגרנית.

איתן כבל: דרך אגב, זה לא פטנט שהעדה רשמה על שמה.

איתן כבל: אני מכיר את זה בכל עדות ישראל, מהרוסים - סבתא של אשתי אוקראינית כשרה למהדרין, עד היום, 99% מהשפה שלה היא רוסית, היא חיה ברוסיה, ושלא נדבר על סבתא שלי ז"ל.

איתן כבל: מה שאני מנסה לומר, אני לא רוצה שהדיון יתפתח למקומות אחרים, כל עוד ממשלת ישראל לא קיבלה החלטה אחרת, זה הערוץ.

איתן כבל: מי שיש לו הסתייגויות, מי שיש לו הפרעות איך הוקם, למה הוקם, מתי הוקם, זה לא הדיון שאני מניח אותו כאן.

איתן כבל: זה פעם אחת.

איתן כבל: פעם שנייה, התקבלה כאן החלטה שהיא לא אמורה בעיקרון לבוא על חשבון הערוץ.

איתן כבל: כלומר, זה שיש יוצאי אתיופיה שהם במאים, עורכים, שרוצים להתקדם ולהביא את מרכולתם לכמה שיותר אזרחים, יבורכו, הרי זה חלק מהעניין.

איתן כבל: החוכמה כאן היא למצוא את הדרך לטפל בדברים ולהתייחס לגופו של עניין.

איתן כבל: אני אנסה לפחות לתת את המענה הזה.

איתן כבל: אני מבקש לא לעלות לטונים גבוהים ולהתייחס לגופו של עניין.

אסתר אלמו: אני רוצה דבר ראשון להבהיר שאני לא באה לפה לפגוע או להעליב את הערוץ האתיופי, כבודו במקומו מונח, אני מאוד מעריכה את זה שהוא הקים את הערוץ האתיופי, הוא היה האתיופי הראשון שפרץ דרך ואני מאוד מעריכה את זה.

אסתר אלמו: אני מדברת על הדור הצעיר שקיים פה.

אסתר אלמו: אם מדברים על קהילת יוצאי אתיופיה, אז העליות הגדולות של היוצאים פה הם משנות השמונים, מבצע משה ושנות התשעים.

אסתר אלמו: שתי העליות הללו כבר יותר מ-30 שנה.

אסתר אלמו: כלומר, הדור שקיים פה בישראל יוצאי אתיופיה, ברובו צעיר, ברובו דובר עברית.

אסתר אלמו: הבעיות שלנו בחברה הישראלית הן לא האם אנחנו דוברי אמהרית או לא דוברי אמהרית.

אסתר אלמו: הבעיות שלנו זה הגזענות שאנחנו מתמודדים אתה והבעיות הפנים קהילתיות שנמצאות בתוך החברה שלנו.

אסתר אלמו: הערוץ האתיופי לא מספק לנו במה עבור התכנים שאנחנו רוצים לעסוק בהם.

אסתר אלמו: חבר הכנסת אברהם נגוסה הבאת נתונים של כל המפיקים שמקבלים תקציבים מהמדינה עבור הפקות בערוץ האתיופי, אני רוצה להבין למה הערוץ האתיופי מרגיש שהוא מתחרה מול היוצרים הצעירים כמוני שמגיעים?

אסתר אלמו: למה מסעות סבא ברהנו, תוכנית ילדים שהופקה עבור ילדים, בחרתם לשדר בשתיים וחצי בצהריים ושידור חוזר באחת עשרה בלילה?

אסתר אלמו: היחס שאנחנו מקבלים הוא יחס מבזה ויחס משפיל.

אסתר אלמו: על זה אף אחד לא מדבר.

אסתר אלמו: כל התוכניות שלנו, או שהן מוצגות בשעות בלתי צפיות או שלא מוכנים בכלל לשדר אותן.

אסתר אלמו: למה?

אסתר אלמו: סרט הדרמה שיצרנו ייסורי וורקו הצעיר, שודר בערוץ שלך ואפילו לא טרחת להודיע לנו, לא יכולנו להודיע לחברים, למישהו מהמבוגרים שייראה את הסדרה.

אסתר אלמו: הערוץ האתיופי אמור היה להיות בית ליוצרים האתיופיים, אבל הדבר האחרון שהוא משמש זה בית ליוצרים האתיופיים.

אסתר אלמו: וזה לא יסתיים.

אסתר אלמו: אם הוא היה מאפשר ליוצרים אתיופיים לבוא לעבוד אצלו, יוצרים כמוני שלמדו ובאו עם תארים ועם ניסיון, אולי היינו אומרים איזה יופי, נפלא.

אסתר אלמו: אבל לא, בשנת 2007 באתי לבקש ממך עבודה, העפתם אותי מכל המדרגות.

אסתר אלמו: לא השארתם לי שום ברירה אלא לצאת לדרך עצמאית.

אסתר אלמו: לא רק אני, גם עוד יוצרים אחרים.

איתן כבל: אסתי, אסתי.

אסתר אלמו: אני רוצה רגע לצטט אותך, אתה אמרת, שאתה לא רוצה לעשות רפורמה נגד האזרחים.

אסתר אלמו: אני לא אזרחית ישראלית?

אסתר אלמו: שאר יוצאי אתיופיה הצעירים הם לא אזרחי ישראל?

אסתר אלמו: יש פה ציבור קטן של מבוגרים שנהנה מהערוץ הזה ובזה זה נגמר.

איתן כבל: אסתי תודה.

איתן כבל: אני רק רוצה להזכיר לך, שמי שמלווה אתכם, אותך ואת בן הזוג שלך, לאורך כל הדרך, זה אני.

איתן כבל: אני אפשרתי בפעם הקודמת להעלות את זה לדיון ופתחתי לכם את הדלת כאן.

איתן כבל: אני רוצה להבהיר לך, וכאן הטעות שלך/שלכם.

איתן כבל: אני תומך בכל המטרות שאת רוצה, זה בכלל לא הדיון פה.

איתן כבל: יכול להיות שהוא לא נותן לך - - -

אסתר אלמו: אז למה אני לא יכולה לשדר אצלו?

איתן כבל: גברתי, את מוכנה בבקשה לתת לי לדבר?

איתן כבל: עוד מילה אחת ואוציא אותך.

איתן כבל: אני סבלני וסובלני.

איתן כבל: אני לא יכול להיות בסדר רק כשאני אומר את הדברים לצד שלך.

איתן כבל: תקשיבי לי, אנחנו פה לא נגדך.

איתן כבל: בגלל זה גם העברנו בפעם הקודמת את הסעיף הזה.

איתן כבל: כל אשר אני מנסה לומר לגברתי, שהיא מנסה במסגרת חוק ההסדרים לפתור את כל הבעיות של היצירה.

איתן כבל: כל מה שאני מנסה לומר לך, שלא המקום הזה צריך לתת מענה.

איתן כבל: נתנו לכם את המענה הזה, אני לא מכיר אותו, אין לי מושג מיהו.

אסתר אלמו: אני לא מצליחה להבין מה שאתה אומר.

אסתר אלמו: סליחה, אני לא מצליחה להבין.

איתן כבל: שאין קשר בין מה שאת מבקשת לבין הבעיה שעולה פה.

אסתר אלמו: זה לא נכון, אתה לא הבנת את הדברים.

יונתן ביסקי: - -

אסתר אלמו: זה לא נכון.

איתן כבל: אני מבקש ממך.

איתן כבל: למה לא תיקנתם את זה אם זה היה חשוב לכם כל כך?

יונתן ביסקי: מה, שנים אנחנו מבקשים לתקן את החוק הזה.

איתן כבל: או, שנים.

יונתן ביסקי: מכתב למשרד המשפטים, מכתב לשלמה פילבר.

יונתן ביסקי: אפשר להגיד הרבה דברים, אי אפשר להגיד שלא קראנו - - -

איתן כבל: יונתן ביסקי, תקשיב לי טוב למה שאני אומר לך.

איתן כבל: עד שלא מגיע חבר כנסת שהיה פה, איתן כבל יושב כאן יחד עם חברים אחרים, אמרנו, רצנו אחרי הח"כים - - -

אתי בנדלר: לא, הוא לא אמר רצנו אחרי ח"כים.

אתי בנדלר: נתנו להם להביא לבד הצעת חוק, הם צריכים לפנות לגורמי הממשלה.

איתן כבל: ברור לי.

איתן כבל: כשהם רוצים הם יודעים לעשות, זאת לא פעם ראשונה וזה לא התחיל מעכשיו.

איתן כבל: כל מה שאני מנסה להגיד לאסתי אלמו, שאני תומך בכל מה שאת מבקשת ואני אמשיך לתמוך בכל אשר את מבקשת.

איתן כבל: אני מנסה לעזור לכם בכל מיני מקומות מהתאגיד ועד מקומות אחרים.

איתן כבל: כל מה שאני מנסה לומר, בהקשר הזה תיקנו את התיקון.

אסתר אלמו: אבל הם רוצים לשנות את התיקון.

איתן כבל: שניה.

איתן כבל: אינני מתנגד לתיקון, תיקנתי אותו.

איתן כבל: אני בסך הכול מנסה לייצר מצב שבו יהיה כתוב זה נהנה וזה לא חסר.

איתן כבל: דהיינו, שאת תוכלי להמשיך לייצר את היצירה שלך והציעה את זה מיכל כדורי בפעם הקודמת.

איתן כבל: ממה שאני מבין, שאם זה ישודר במקום אחר הוא כבר לא יכול לקבל את הזכות לשדר את זה אצלו.

אסתר אלמו: הוא לא רוצה לשדר.

איתן כבל: שנייה.

איתן כבל: יקירה, אני לא הבורר, אני לא מבקר הפנים של כל אחד מהגופים.

איתן כבל: אני לא יכול לפתור לך את כל הבעיות בשיחה כזאת.

אסתר אלמו: - -

איתן כבל: הבנתי את זה.

איתן כבל: כל אשר אני מנסה לומר לכם, שהדרך לתת מענה לעניין הזה, כמו שהיא אמרה, שהשידור הראשוני יתבצע.

איתן כבל: לצערי, בגלל שזה מקום שהוא מאוד צר, זה לא יבוא, אם תבואי למקום אחר ותרצי לשדר את זה יגידו לך, זה כבר היה בערוץ - - -

אסתר אלמו: אני חייבת להפיק הכול בשפה האמהרית.

אסתר אלמו: למה אני צריכה את זה?

אסתר אלמו: האם הקהילה באמת מדברת בשפה האמהרית?

אברהם נגוסה: אסתי, אני רוצה שתביני, אנחנו לא נגדך, אנחנו לא נגד יוצרים צעירים.

אברהם נגוסה: להפך, אנחנו רוצים להגן על היוצרים הצעירים.

אברהם נגוסה: אתם לא הבנתם מה הולך פה.

אברהם נגוסה: הם הולכים לקחת את ה-4.8 מיליון שקל מהקהילה ולפזר את זה לאחרים.

אברהם נגוסה: זאת הנקודה, זאת המלחמה.

אברהם נגוסה: מחר את לא תזכי להתמודד לקחת את זה.

אברהם נגוסה: אתם לא הבנתם את הטריק שיש פה.

אברהם נגוסה: לכן, זה לא נגדך.

אברהם נגוסה: להפך, אנחנו רוצים להגן על הכסף הזה, שאתם תוכלו להתמודד במכרזים ולנצח בהם.

אברהם נגוסה: אם יש ערוץ אחר, הוא יכול להתמודד במכרז.

אברהם נגוסה: כרגע יש ערוץ אחד בנפרד.

אברהם נגוסה: בחוק כתוב שני ערוצים.

אברהם נגוסה: מי שרוצה להתמודד במכרז, ינצח במכרז ואז את יכולה ללכת לאותו ערוץ שניצח.

אברהם נגוסה: אבל כרגע, כשאין עוד ערוצים אחרים ויש רק ערוץ אחד שמשדר לפי החוק לפחות 12 שעות ביום, שישה ימים בשבוע, זה ערוץ אחד.

יוליה שמאלוב ברקוביץ': מה מספר האפיק?

יוליה שמאלוב ברקוביץ': שנדע.

יונתן ביסקי: זה רק מוכיח שאף אחד לא יודע שהערוץ הזה קיים.

יונתן ביסקי: אני מודה ליושבת ראש על ההערה שלה כי זה רק מוכיח שאף אחד לא יודע שהערוץ הזה קיים.

יוליה שמאלוב ברקוביץ': חבל מאוד שאתם לא נותנים לזה פרסום.

איתן כבל: היא לא אמורה לדעת את זה, ביסקי.

אברהם נגוסה: אסתי, אני רוצה שתביני, פה אין לנו ערוץ ייעודי כמו יוצאי רוסיה, אין לנו ערוץ 9, אין לנו את ערוץ 20, אין לנו ערוץ לדוברי ערבית.

אברהם נגוסה: מה שנשאר זה זה ועכשיו גם את זה הולכים לקחת.

אברהם נגוסה: אם יש לך בעיה עם הערוץ בעניין של שידור שעות וכו', אני מציע, תשבו ביחד ותפתרו את העניין הטכני, אם תרצו, אני מוכן לגשר.

אברהם נגוסה: אבל אם אתם תילחמו, הם ייקחו את הכסף ולא יהיה כסף.

פאסיל לגסה: שמי פאסיל, אני מנהל הערוץ.

פאסיל לגסה: נציגת האוצר אמרה, אולי הוא אחד הבעלים.

פאסיל לגסה: אני אחד הבעלים, אני גאה להיות אחד הבעלים של הערוץ האתיופי, אני גאה מאוד לפתוח את הערוץ הזה, שבחוק, הוא היה צריך להיות עם ערוץ 9 כערוץ הייעודי, הוציאו את זה בגלל הנושא הפוליטי והשאירו את הערוץ הרוסי.

פאסיל לגסה: לכן, בדרך עקיפה פתחנו את הערוץ.

פאסיל לגסה: אני אחד הבעלים של הערוץ, בערוץ הזה מועסקים כיום עשרה עובדים.

פאסיל לגסה: כמו אסתי שהיא במאית צעירה, גם אצלנו יש עורך תוכן, הוא גם הבמאי, הוא הסגן שלי בערוץ, הוא סיים תואר במכללת הדסה.

פאסיל לגסה: בערוץ יש עשרה אתיופים.

פאסיל לגסה: מי שדואג היום לצעירים יוצאי אתיופיה זה גלי צה"ל ואנחנו.

פאסיל לגסה: אנחנו ערוץ פרטי שמחזיקים את עצמנו בקושי, מתמודדים מול הבנקים, אף אחד לא מתייחס אלינו, כולנו מזלזלים בנו.

פאסיל לגסה: גם המוסדות השונים, כל הזמן זה לקחת, לקחת.

פאסיל לגסה: הרי הכוונה היא לשדר בעברית.

פאסיל לגסה: מה זאת אומרת לשדר בעברית?

פאסיל לגסה: בעברית יש מלא ערוצים נוספים.

פאסיל לגסה: אם אנחנו מסתכלים על ניתוח העלייה, אחרי 91 עלו 160,000 עולים אנחנו רואים שמעל 80% צופים בזה.

פאסיל לגסה: הממשלה, יש לה כסף יותר ממני, שתעשה סקר ותבדוק.

פאסיל לגסה: 80% עדיין לא יודעים קרוא וכתוב וגם לא מדברים עברית.

פאסיל לגסה: לכן כיתוביות באמהרית זה לא עוזר.

פאסיל לגסה: אני לא אוהב לעשות כיתוביות באמהרית, אני טוב בזה, אני מקצוען בזה, אני בוגר רדיו, פעם עשיתי עיתון, היום אני מנהל טלוויזיה.

פאסיל לגסה: מה שאני אומר, קודם כל בנושא השידורים, ברגע שפותחים את זה לשידורים בעברית, מה שאתם גוררים את זה לשם, יבואו 20-30 חברות הפקה מהברנז'ה, זה מה שמנסים לעשות, שייקחו את זה.

פאסיל לגסה: אנשים שעבדו אצלי פעם, יש להם היום חברת הפקה והם נהנים מהתמיכות האלה, הם מקבלים כסף.

פאסיל לגסה: אני בסך הכול אומר, אם השידור הראשון לא ילך אצלנו, קודם כל הערוץ הזה זה שילוב של החברה הישראלית עם יוצאי אתיופיה.

פאסיל לגסה: אצלנו זה חממה, עשרה עובדים קבועים בכל המשרות שמתפרנסים מהערוץ.

איתן כבל: אני רוצה שאתם תחויבו שהשידור הראשון יהיה אצלכם.

פאסיל לגסה: כן, אנחנו נחייב.

איתן כבל: אל"ף, שתהיה חובה שהשידור הראשוני יהיה אצלך.

איתן כבל: וגם כשאני אומר שידור ראשוני, זה לא אומר שאתה תתקע אותו, תשדר תכנית ילדים כשהילדים ישנים.

איתן כבל: אני אומר את זה כדי שלא תיפול שגגה בהתייחסות שלנו.

איתן כבל: קודם כל, שהשידור הראשוני יהיה בזמן סביר, שלא תגיד לה שבעוד שנה היא תצטרך לעשות את השידור כשהיא שכחה בכלל שיש לה תכנית.

פאסיל לגסה: ברוב המקרים אין לנו קשר ישיר עם המפיקים.

אסתר אלמו: זאת הבחירה שלך.

פאסיל לגסה: זאת לא הבחירה שלי, זאת הבחירה של משרד התקשורת.

אסתר אלמו: אתה לא מכיר את היוצרים?

פאסיל לגסה: זה לא קשור.

אסתר אלמו: זה כן קשור.

פאסיל לגסה: קודם כל, בבחירת תוכן – זה לא המקום להיכנס לזה אבל אני אגיד - למרות שאני חושב שאנחנו כערוץ אתיופי, כולם דוברי אמהרית - - -

אסתר אלמו: אנחנו הרמנו את הערוץ שלך, התוכן שהבאנו הוא ברמה - - -

איתן כבל: סליחה, אני לא יכול להפוך את הדיון הזה לוויכוח בין שניכם.

איתן כבל: זה כל כך לא לעניין.

פאסיל לגסה: אני לא מתווכח אתה.

איתן כבל: אני רוצה לדבר על העיקרון.

איתן כבל: היום זה את, מחר זה מישהו אחר.

איתן כבל: אני רוצה עקרונות, אני לא רוצה עכשיו ויכוח בין שני אנשים.

איתן כבל: אם מחר לא יתקבלו החלטות, אסתי, והוא לא יעמוד בהם על פי המתחייב בחוק, אני אקח על עצמי לטפל בדברים האלה.

איתן כבל: אני לא יכול לטפל בעניין שהוא אישי.

איתן כבל: אני צריך לקבל החלטה, שאם מחר אסתי, קטן עליה העניין, שתבוא האסתי האחרת.

איתן כבל: אני צריך לייצר פה כללים לא רק אישיים.

פאסיל לגסה: כבוד היושב ראש, אני מקבל את הדברים שלך.

פאסיל לגסה: אני מוכן להתחייב, אני מוכן גם לשבת לדבר.

פאסיל לגסה: תראה, אני לא רוצה שיזלזלו בערוץ, אני לא רוצה שיזלזלו בקהילה שלנו.

פאסיל לגסה: הקהילה שלנו צריכה לקבל תוכן טוב.

פאסיל לגסה: המועצה לכבלים ולוויין מחלקת את הכסף איך שבא לה.

פאסיל לגסה: אני לא רוצה להיכנס לזה וזה לא הזמן להיכנס לזה.

פאסיל לגסה: אני לא מדבר על הקריטריונים שאתה מחלק.

פאסיל לגסה: אני מדבר על התוכן.

פאסיל לגסה: אסתי, לא צריך להיות ויכוח בינינו.

פאסיל לגסה: אני מוכן לשבת לדבר.

פאסיל לגסה: תדעי לך, חוץ ממך, כל חברות ההפקה האחרות דיברו אתי.

פאסיל לגסה: טוב להן שזה משודר ושזה מחולק בצורה כזאת.

פאסיל לגסה: לכן אני מציע, יש דברים אחרים שזה לא הזמן לדבר עליהם, שיגיע הזמן נדבר על כל ההתנהלות.

איתן כבל: אני רוצה לסכם את זה.

טלהון קפלה: אני עשר שנים בארץ ואני מאוד נעלבתי.

טלהון קפלה: במשך עשר שנים רק אני והוא יודעים מה מתנהל בתוך הערוץ.

טלהון קפלה: היו תקופות שישנתי בשירותים כי לא היה לי כסף לממן שכר דירה.

טלהון קפלה: למדתי את המקצוע, אני בוגר קולנוע וטלוויזיה, יש לי תואר ראשון במדעי החברה והרוח, ואני סטודנט לתואר שני בלימודי דמוקרטיה.

טלהון קפלה: אני יכול לעזוב את הערוץ וללכת למקום אחר.

טלהון קפלה: אבל מה שהחזיק אותי, יש ערוץ, יש סמל.

טלהון קפלה: אם אני אשבר, לא היינו יושבים פה.

טלהון קפלה: אם היינו נשברים, הערוץ לא היה קיים.

טלהון קפלה: עד עצם היום הזה, גם אחרי עשר שנים, המצב הכלכלי שלי על הפנים.

טלהון קפלה: עד כדי כך זה השפיע עלי בתוך הזוגיות שלי: או להישאר בזוגיות או שתבחר בערוץ.

טלהון קפלה: הבת שלי בת ארבע וחצי כבר יודעת להגיד, לא מבקשים כסף מאבא כי אין לו.

טלהון קפלה: רק אני יכול לספר מה קורה בתוך הערוץ.

טלהון קפלה: אני ישנתי בשירותים.

טלהון קפלה: לא שאני לא עובד, אני עובד, לא עובד 8-9 שעות אלא עובד 12 שעות.

טלהון קפלה: חוזר לבית לפת לחם.

טלהון קפלה: אמרתי, יום אחד יהיה בסדר.

טלהון קפלה: אני יכול לסבול, אולי הבת שלי או הבת שלך או הבת של יוצאי הקהילה מתישהו יכולים להתגאות במה שהשארתי להם.

טלהון קפלה: זאת התפיסה שלי עד עצם היום הזה.

טלהון קפלה: אבל לבוא ולהגיד: הערוץ לא שווה?

טלהון קפלה: למה?

טלהון קפלה: זה מאוד פוגע, נעלבתי.

טלהון קפלה: זה לא מגיע לי.

טלהון קפלה: במקום להתגאות - - -

אסתר אלמו: במה להתגאות?

איתן כבל: אל תתווכחו.

טלהון קפלה: זה עצוב.

אסתר אלמו: שמישהו יראה את הצביעות שלך.

פאסיל לגסה: את רוצה שניכנס לזה?

פאסיל לגסה: חבל.

איתן כבל: אני לא רוצה שתיכנסו לזה.

טלהון קפלה: המשפחה שלי אומרת לי, הצלת את הזוגיות שלי.

טלהון קפלה: אשתי, הייתי הורג אותה, ראיתי את התכנית, האישה הפכה להיות לא רק אחותי, אמרו לי, שיקמת לי את הזוגיות.

טלהון קפלה: זאת המשכורת שלי.

טלהון קפלה: חינוך – ילדים שאיבדו את הדרך.

טלהון קפלה: אני אספר סיפור אישי, לפני שהתחלתי ללמוד קולנוע וטלוויזיה.

טלהון קפלה: לפני שהערוץ קם הייתה תכנית שבועית ששודרה בערוץ 2, "דרך העיניים" קראו לה.

טלהון קפלה: יום אחד, יום שישי ישבתי בבית, ראיתי כתבה בעיתון מעריב.

טלהון קפלה: במקרה ראיתי מישהו שגדל אתי באתיופיה שלומד בטכניון, עשו עליו כתבה.

טלהון קפלה: באותו זמן עוד לא ידעתי מה אני רוצה לעשות.

טלהון קפלה: הכתבה הזאת שינתה לי את החיים.

טלהון קפלה: אמרתי, הילד הזה שגדל אתי, אני חייב לעשות משהו, הייתה לי נקודת מפנה.

טלהון קפלה: מאז למדתי, עשיתי תואר ראשון, עוד מעט אני מסיים תואר שני, למרות הקושי.

טלהון קפלה: אני יודע שגם אמשיך לדוקטורט.

טלהון קפלה: עם כל התמיכות שאתם מדברים עליהם, משרד האוצר, עצוב לי לשמוע שכל הכסף הולך לכיס אחד.

טלהון קפלה: ממש לא.

טלהון קפלה: יש חמישה שישה גופים ששמים שם הכסף.

טלהון קפלה: אם הכסף היה מגיע, תאמינו לי, הייתי לוקח את הכסף לבית, הבת שלי לא הייתה אומרת, אין כסף.

טלהון קפלה: הכסף הזה לא מגיע.

טלהון קפלה: גם המעט שמגיע, הוא לא מגיע בזמן.

טלהון קפלה: אי אפשר להגיד, התיקון שנעשה טוב לקהילה.

טלהון קפלה: מי בדק?

טלהון קפלה: מי אמר שזה כן טוב לקהילה?

טלהון קפלה: אני אומר לכם, אני יוצא מהוועדה הזאת עצוב, פגוע.

יונתן ביסקי: אדוני היושב ראש, אמרת, זה נהנה וזה לא חסר.

יונתן ביסקי: צריך לעשות דבר אחד בשביל שזה נהנה וזה לא חסר.

יונתן ביסקי: לא לגעת.

יונתן ביסקי: לא השתנו הנסיבות ממה שהיה בוועדת קיש.

יונתן ביסקי: הערוץ הזה, אין לי אליו טענות, באמת, זה ערוץ שומר חוק ועושה עבודה טובה, אבל זה ערוץ עם אינטרס מסחרי.

יונתן ביסקי: יוצאי אתיופיה צריכים לעבור את המשוכה של הכסף לכבלים וללוויין ועל זה את המשוכה של הכסף לצפות בערוץ.

יונתן ביסקי: התכנים לא נגישים בכלל לציבור הישראלי.

יוליה שמאלוב ברקוביץ': אני צריכה לצפות בו?

יוליה שמאלוב ברקוביץ': תגיד לי, אתה צוחק עלי?

יוליה שמאלוב ברקוביץ': למה אני צריך לצפות בו?

יוליה שמאלוב ברקוביץ': אני חייבת להודיע יונתן, אני דוברת אנגלית, עברית, בוכרית ורוסית.

יוליה שמאלוב ברקוביץ': אמהרית ותיגרינית אני לא יודעת.

איתן כבל: למה היא צריכה לצפות בערוץ בשפה האמהרית?

יונתן ביסקי: את תומכת בטענה שלי.

איתן כבל: בוא נעשה סדר.

יונתן ביסקי: לא נתנו לי להשלים את המשפט.

יונתן ביסקי: פעם ראשונה בחיים שלי שאני כילד גר ברמת גן, נולדתי וגדלתי ברמת גן, לא היו אתיופים אצלי בשכונה.

יונתן ביסקי: בפעם הראשונה בחיים שלי ששמעתי את השפה האמהרית זה היה כאשר שודר המגזין "דרך העיניים שלנו" ביום שבת ב-12 בצהריים בערוץ 2, כי הייתה חובה לשדר את זה.

פאסיל לגסה: זו לא הייתה חובה.

פאסיל לגסה: אני הפקתי את התוכנית הזאת.

פאסיל לגסה: משרד הקליטה נתן כסף ואני גייסתי מהג'וינט.

פאסיל לגסה: זה העניין.

פאסיל לגסה: זה לא מתקציב המדינה.

פאסיל לגסה: זה לא מהתקציב של המדינה.

יונתן ביסקי: ד"ר נגוסה חוקק חוק עם הרבה מאוד כוונות טובות, אמר שהוא מפחד שהכסף הזה ייצא מהקהילה וילך לחברות אחרות.

יונתן ביסקי: אני מזכיר ליושב ראש, שבוועדת קיש דנו בעניין ה-75% יוצאי אתיופיה בהפקה.

יונתן ביסקי: זה כלל שאני באופן אישי לא אוהב אותו כי זה מחייב אותי לבקש מהם תצהיר שהעובדים הם יוצאי אתיופיה, אני לא חי עם זה בשלום אבל זה הכלל והחליטה הוועדה לא לשנות אותו.

יונתן ביסקי: כלומר, הכסף הזה יישאר בקהילה.

יונתן ביסקי: ההפקות, כספי התמיכות הם לא צינור להעביר כספים לאיזשהו ערוץ אחר.

איתן כבל: אבל מי מעביר, באמת?

איתן כבל: כל מה שאני מבקש, אני לא אמרתי - - -

יונתן ביסקי: אני אסביר.

יונתן ביסקי: כשהיושב ראש מתעקש, שיישאר הכלל של חבר הכנסת נגוסה שזה יהיה רק באמהרית - - -

איתן כבל: לא, תסלח לי.

אברהם נגוסה: זה החוק המקורי.

אברהם נגוסה: אתם עושים סיבוב על הקהילה.

איתן כבל: חברות וחברים, אני חלוק לגמרי.

איתן כבל: אני לא אמרתי שלא יפיקו את זה, יעבירו את זה לערוץ 2, יעבירו את זה לכל הערוצים האחרים.

איתן כבל: אני לא חלוק על זה.

איתן כבל: אני לא התווכחתי עם זה.

איתן כבל: כל מה שאני אומר כאן, ראשית - אם תבוא ותגיד לי שהפעולות שאתם עושים כאן, ההפקות אינן מתקשרות, מי שרוצה יעביר לו, מי שלא רוצה - - -

יונתן ביסקי: אנחנו לא פוגעים בערוץ.

אברהם נגוסה: אבל אתם פוגעים בציבור.

יונתן ביסקי: אני לא מבין איך.

יונתן ביסקי: ד"ר נגוסה יסביר לי איך אני פוגע בציבור?

יונתן ביסקי: זה שאני רוצה שהחבר'ה המוכשרים יוצאי אתיופיה, דור שלישי בארץ, שמסיימים בתי ספר לתקשורת, שכל הציבור ייראה את ההפקות שלהם.

יונתן ביסקי: איך אתה משרת את הציבור ד"ר נגוסה?

יונתן ביסקי: תסביר לי.

אברהם נגוסה: אני אגיד לך איך אתם פוגעים.

אברהם נגוסה: הציבור לא יקבל בפריים טיים באמהרית ובתיגרית.

יונתן ביסקי: גם אחת עשרה בבוקר אני קונה.

יונתן ביסקי: גם ארבע בבוקר אני קונה.

יונתן ביסקי: אבל לא בערוץ שעולה 250 שקלים לחודש, שאף אחד לא רואה אותו.

פאסיל לגסה: מה אתה אומר?

פאסיל לגסה: זו תביעת דיבה.

פאסיל לגסה: אתה יודע כמה רואים אותו.

יונתן ביסקי: רואים אותו יוצאי אתיופיה, דוברי אמהרית.

פאסיל לגסה: אתה יודע כמה רואים אותו?

פאסיל לגסה: 100% מהקהילה צופים בזה.

פאסיל לגסה: אתה משקר.

פאסיל לגסה: שקרן.

איתן כבל: יונתן, אני מוחה.

איתן כבל: אני לא רוצה להשתמש בשפה כמוך, אבל אני אגיד לך, בערוץ 9 כל ראש העין צופה.

יונתן ביסקי: ערוץ 9 ניתן בחינם, אדוני היושב ראש.

איתן כבל: זה שהמדינה מממנת אותו, זה לא מחייב אותנו עכשיו לצפות בערוץ.

איתן כבל: נו באמת.

איתן כבל: התימנים יתחילו בראש העין חובה, נחייב אותם לצפות בערוץ הרוסי.

איתן כבל: במקום שתעזור לי לסיים את הפרשה הזאת – שאני לא יודע איך נכנסתי אליה בכלל – מה שאני מבקש, קודם כל, אני לא נגד אלה או בעד אלה.

איתן כבל: כמו שאתה מייצג, ובאים אלעד ואסתי, אני לא חולק עליהם בכלום, לא חוקקתי עבורם את החוק, לא הייתי שותף לו, אפילו לא צפיתי בערוץ מעולם מעבר לשלטוט כזה או אחר כי זה לא מתכתב אתי.

איתן כבל: הערוץ הזה הוקם לא כדי שכל עם ישראל יצפה בו - - -

יונתן ביסקי: אז איפה השילוב של יוצאי אתיופיה בחברה הישראלית?

פאסיל לגסה: עכשיו אתה - - -

יונתן ביסקי: נכון, אני רוצה לשמוע אמהרית בערוץ שנגיש לכולם.

יונתן ביסקי: אדוני היושב ראש, הוא לא עושה פרומואים להפקות שלו.

איתן כבל: יונתן, יש לי בקשה.

איתן כבל: אני מבקש, מספיק.

איתן כבל: כשאני אסיים את הדיון הזה, אתם מועצת הכבלים והלוויין, לא אני, מה אתה רוצה ממני, תזמינו אותם, תגידו להם, אתם לא עומדים בסטנדרטים.

יונתן ביסקי: אמרתי שהם עומדים.

איתן כבל: התפקיד שלי עכשיו לפעול במסגרת החוק הקיים.

איתן כבל: מי שרוצה לשנות את החוק, יכול להיות שאני אתמוך, יכול להיות שאני לא אתמוך, אבל אני לא שם.

איתן כבל: זה לא העניין.

איתן כבל: לכן אתי, תעזרו לי בעניין הזה.

אסתר אלמו: אני לא הבנתי, שאלה, ההחלטות שהיו בוועדת קיש - - -

איתן כבל: אני לא משנה אותן.

איתן כבל: כל אשר אני מבקש, שיינתן שידור ראשון - - -

אתי בנדלר: לא אדוני, אני רוצה להבהיר.

אתי בנדלר: אם אתה רוצה להחזיר את הנוסח של החוק כפי שהיה ערב התיקון, אני חייבת להניח את זה.

אתי בנדלר: כי בוועדת קיש הסעיף שונה והתקבל כבר בקריאה שנייה ושלישית.

אתי בנדלר: אז כן צריך לשנות את ההחלטות של ועדת קיש.

איתן כבל: אני לא אמרתי.

איתן כבל: חברות וחברים, התפקיד שלכם לעזור לי, לא להגיד לי את הבעיות.

איתן כבל: את מדברת על העניין הטכני.

איתן כבל: אני מתכוון לכך, שאינני מבקש ואינני מתכוון לפגוע בהחלטות של ועדת קיש.

איתן כבל: זאת כוונתי.

איתן כבל: כל אשר אני רוצה שיתווסף, שתהיה חובת שידור ראשוני בשפה האמהרית.

איתן כבל: זה מתאפשר, כן או לא?

אתי בנדלר: לא.

אברהם נגוסה: פוגעים בחוק הקיים.

אתי בנדלר: החוק הקיים אדוני, זה החוק כפי שתוקן אחרי שהתקבל בקריאה שנייה ושלישית, החוק שגובש בוועדת קיש.

אברהם נגוסה: הבנתי, אז אנחנו רוצים לשנות את זה.

אתי בנדלר: אז אתה רוצה לשנות את זה, כן רוצה לשנות את ההחלטות.

אברהם נגוסה: נכון.

אתי בנדלר: אז אתה כן רוצה לשנות את זה, כן רוצה לשנות את ההחלטות.

אתי בנדלר: אם אני מבינה נכון, היושב ראש מציע לחזור לנוסח שהיה ערב התיקון בוועדת קיש, אבל להכניס בו תיקון בנוסח הזה כדי לאפשר - - -

אברהם נגוסה: זה לא פוגע.

איתן כבל: אברהם נגוסה, תקשיב.

אברהם נגוסה: אני אומר לך, אם כולם יבינו, זה לא פוגע - - -

איתן כבל: אברהם תקשיב, התוספת שהתווספה בוועדת קיש לא אמורה לפגוע בכם.

איתן כבל: היא נותנת ליוצרים יוצאי אתיופיה עוד מפתח.

אברהם נגוסה: בסדר.

איתן כבל: שנייה.

איתן כבל: מה הטענה של הערוץ, כמו הטענה של אסתי וחבריה, הם אומרים, אנחנו מוצאים את עצמנו נדפקים גם מפה וגם מפה.

איתן כבל: דהיינו, אני בערוץ בשפה האמהרית, יש את הבעיות שלא נפרט.

איתן כבל: מצד שני, אף אחד לא רוצה לקנות אותי בערוצים הפתוחים השונים.

איתן כבל: מה אמרנו?

איתן כבל: אמרנו את הדבר הבא, אני רוצה לייצר איזון.

איתן כבל: כולם מדברים כל כך גבוה שהם לא מקשיבים לדברים.

איתן כבל: ההחלטה שהתקבלה בוועדת קיש היא נכונה.

איתן כבל: היא נכונה גם לך מחר, כשאתה מחר לא בתוך הערוץ האתיופי.

איתן כבל: אבל מצד שני, אני לא רוצה לייצר פגיעה שהמשמעות שלה ריסוק הערוץ האתיופי.

איתן כבל: זה שהוא ערוץ פרטי, הוא בא כצורך.

איתן כבל: אגיד לך את הדבר, גם אם יש ביניכם ויכוחים, אסור שזה יהיה המקום שבו אנחנו נותנים את ידינו לריסוק של ערוץ כזה.

איתן כבל: אם הוא לא פועל על פי דין, אם הוא לא עושה את הדברים - - -

יונתן ביסקי: אמרתי באופן ברור - - -

איתן כבל: לא אמרתי שאתה אמרת.

איתן כבל: אני אומר, שאם יסתבר יום אחד, שהוא לא פועל על פי הכללים והוא לא עושה את עבודתו נאמנה, אני הראשון שאקום ואצעק זאת.

איתן כבל: כל מה שאני מנסה לומר, שמעבר לכל אשר נאמר בוועדת קיש, זאת הייתה ההצעה של מיכל כדי למנוע מצב שבו הוא בעצם יתייתר.

איתן כבל: הלוואי, הלוואי והלוואי שערוץ 2: 12, 13, 11 ו-14, בעזרת השם שייפתחו את הדלתות שלהם למפיקים בשפה האמהרית.

איתן כבל: יש שם בעיות הרבה יותר גדולות מאשר רק שפה.

איתן כבל: אנחנו לא נתעסק בהם כחברה, אסתי אני מבינה למה אני מתכוון כי ניסיתי יחד אתה להילחם בתופעות כאלה.

איתן כבל: מה שאני מנסה לומר, שיתווסף מעבר לכל אשר נאמר, שחובת השידור הראשוני, על פי כל הכללים שקבענו, תהיה באותו ערוץ.

איתן כבל: הלוואי והייתי יכול לבוא ולומר, שהשידור בשפה האמהרית מונע את הצפייה.

איתן כבל: הרי מה שאנחנו רוצים, שלא רק אתיופים ייצפו ב"גטו".

איתן כבל: אנחנו ועוד איך רוצים שאחרים ייצפו בזה בערוצים הפתוחים.

איתן כבל: שם זה כבר אמות מידה אחרות לגמרי, שאנחנו יודעים שהם הרבה מעבר לעניין עצמו.

איתן כבל: זה מה שאני מבקש בשלב הזה קודם כל.

יונתן ביסקי: אני לא מתנגד להצעה של היושב ראש, בתנאי אחד, שרק תתווסף מגבלה של זמן, שנגיד: 30 יום מהרגע שהוא מקבל את הקלטת, אחר כך זכות הראשונים שלו פוקעת.

פאסיל לגסה: לא, לא, היא לא פוקעת.

יונתן ביסקי: הם ביקשו שבועיים.

פאסיל לגסה: לא, לא, הם לא יקבלו.

פאסיל לגסה: לא ניכנס לזה.

איתן כבל: חברים, אני רוצה לראות אותך שאתה מפיק ואתה מגיע – אני כן רוצה לייצר חובת שידור תוך פרק זמן, אבל לבוא ויש לו לוח משדרים, ברור לי שצריך, אני גם לא רוצה לייצר מצב שהוא מתחמק מזה ואני גם לא רוצה שהוא ישדר אותו בשעה, הוא הלך הביתה לישון והשאיר את זה על גלגל השידורים.

איתן כבל: גם זה לא.

איתן כבל: אני מבין את זה.

איתן כבל: אבל יחד עם זאת, אני לא יכול לקבל החלטות שאינן מקצועיות.

איתן כבל: הוא מוציא לוח שידורים ואומרים לו, סליחה, יש לנו משהו חדש.

אתי בנדלר: אז מה הזמן הסביר, חודשיים?

פאסיל לגסה: שלושה חודשים.

אתי בנדלר: שלושה חודשים?

פאסיל לגסה: תראו חבר'ה, בנושא של לוח השידורים זה מה שמראה עדין את הנושא של הפטרוניות, מנסים לנהל אותנו.

פאסיל לגסה: לא היו עושים את זה לערוץ 1 - - -

אתי בנדלר: לא, סליחה, זה לא נכון.

פאסיל לגסה: לא התכוונתי אליכם.

אתי בנדלר: אבל זה לא נכון.

איתן כבל: זה לא בא מהמקום הזה.

אתי בנדלר: מדובר כאן בכך שנותנים - - -

פאסיל לגסה: אני לא מדבר עליכם, אני מדבר על מקומות אחרים.

אתי בנדלר: מחייבים אותה לשדר אצלו.

אתי בנדלר: מחייבים את המפיקים לשדר בערוץ הזה.

אתי בנדלר: עכשיו, אם הערוץ לא ישדר בתוך זמן סביר מסיום ההפקה - - -

פאסיל לגסה: קודם כל שיחלקו בזמן את הכסף, ישלמו להם בזמן.

יונתן ביסקי: זה לא קשור ליוצרים.

פאסיל לגסה: יש חוק לכל דבר.

פאסיל לגסה: אין לי בעיה לקבל בין חודשיים לשלושה.

איתן כבל: אני סבור שמהרגע שמגיעה קלטת של סרט או סדרה, שלא נעשה בשבועיים - - -

יוליה שמאלוב ברקוביץ': יש לי הצעה, לפני שהם מתחילים הם צריכים לדבר עם הערוץ, להגיד להם, אנחנו מתחילים להפיק, תכניסו אותנו - - -

אבי שמידט: אם זה הפקה ליום העצמאות, אז מה, צריך לשדר את זה תוך חודשיים?

אתי בנדלר: סליחה, זה לא כך, אפשר לקבוע את זה בתוך חודשיים, אבל אם היא רוצה שזה יהיה ביום העצמאות, היא לא תמסור בראש השנה את הקלטת, היא תחכה חודשיים לפני יום העצמאות.

אבי שמידט: בתוך חודשיים הוא יצטרך למסור תכנון של לוח שידורים.

פאסיל לגסה: זה ערוץ פרטי, אני מוכן הכול, אבל פה אני רואה שמנסים לנהל אותי.

אלעד וקסלר: הסרט האחרון שלנו ישב תשעה חודשים לפני שהוא שודר, אז אם היה את החוק הזה, לא היינו יכולים להשאיר אותו שלושה חודשים.

אלעד וקסלר: עכשיו, למה שידור ראשוני?

אלעד וקסלר: אנחנו לא רוצים לפגוע בערוץ, אנחנו חושבים שזה ערוץ חשוב, אנחנו רוצים לקדם את הצופים שלו, אז שיוכלו לשדר את זה, למה שידור ראשוני?

איתן כבל: אני רוצה לענות לך מר וקסלר.

איתן כבל: פה אני לא מסכים אתך.

איתן כבל: תסלח לי, אני לא פותר עוול ביצירת עוול.

איתן כבל: זאת החובה שלכם.

איתן כבל: לא אמרתי לך שנה, לא אמרתי לך חצי שנה, אמרתי בסך הכול שלושה חודשים.

איתן כבל: הלוואי שבפרק הזמן הזה תצליח לגרום לך שערוצים מסחריים ייפתחו בפניך.

איתן כבל: אלעד, שאחר כך לא תמצא את עצמך במקומות אחרים.

איתן כבל: תקשיב לי.

איתן כבל: שלא ייווצר המצב, אתה יודע, החיים בנויים כך ואני משתדל לא להיכנס לוויכוחים של אנשים מקומיים.

איתן כבל: אני משתדל לא להיכנס לוויכוחים, גם בפוליטיקה, של אנשים מקומיים.

איתן כבל: הם רבים, רבים, אתה קובע עמדה, אתה חוזר אחרי תקופה, הם כבר זוג יונים כי השתנו הנסיבות ואתה יוצא הפראייר אצל זה והפראייר אצל זה.

איתן כבל: מה שאני מנסה לומר, אתם בסוף יותר ממני, אתם חלק מהקהילה.

איתן כבל: אני חושב שבין חודשיים לשלושה חודשים זה זמן סביר לחלוטין.

איתן כבל: אני אומר לך, אנחנו פה בכנסת מנסים למצוא את האיזונים, האיזון בין הקהילה לבין הרצון של חלק מהקהילה להתפתח ולצאת החוצה.

איתן כבל: שבעזרת השם, שיום אחד לא נידרש לערוץ, הערוץ לא מקדש את עצמו.

איתן כבל: בסוף כל הרצון הוא, שאנשים כמוכם גם יצאו החוצה.

איתן כבל: מה לעשות, בסוף המבוגרים ילכו ויתמעטו – ושיאריכו ימים – זה לא משנה מאיזה עדה, עד שבסוף אתם תצטרכו לקבל את ההחלטות שלכם אם אתם בכלל בעלי עניין להחזיק מקום שכזה.

איתן כבל: זאת האמת וצריך להגיד אותה כמו שהיא.

אלעד וקסלר: אנחנו מבקשים, שאם אתם עושים את השינוי הזה או את התוספת הזאת, שייקבע, שאם תוך חודשיים שלושה הערוץ לא שידר, אנחנו יכולים לעשות מה שאנחנו רוצים.

איתן כבל: חד משמעית.

אלעד וקסלר: דבר שני, אני מבין ממך שאתה לא מתכוון לעשות חקיקה חדשה.

אלעד וקסלר: אבל הקמנו עמותה לקידום - - -

איתן כבל: חקיקה חדשה למה?

איתן כבל: לא הבנתי.

אלעד וקסלר: אנחנו חושבים שצריך לחייב או את איגוד השידור או את הרשויות השונות, שעה בשבוע שכל מה שהמדינה מימנה, אם המדינה מימנה אז גם שישדרו את זה, שגם אנשים שאינם ממוצא אתיופי יוכלו לראות.

איתן כבל: אלעד, שנייה, אני אענה לך.

אלעד וקסלר: אני לא מערבב.

איתן כבל: לא אמרתי שאתה מערבב.

איתן כבל: אתה כן מערבב בעניין אחר.

איתן כבל: אל"ף זה לא המקום, זאת האכסניה יכולה להיות, זה לא המקום, זאת האכסניה, זה שני דברים שונים לחלוטין.

אתי בנדלר: לא הבנתי את ההצעה הקודמת.

אתי בנדלר: קודם כל, אין בתוך חודשיים עד שלושה, אלא אם מדברים על כך אז מדובר בתוך שלושה חודשים כי אולי הוא ישדר את זה בתוך חודש, אז חבל להגביל דווקא בתוך חודשיים.

אלעד וקסלר: לא, אם הוא לא שידר.

אתי בנדלר: אם הוא לא שידר עד תום שלושת החודשים, מה ייקרה אז?

אתי בנדלר: הוא איבד את הזכות לשדר או את הזכות לשידור ראשוני?

אלעד וקסלר: לא, הוא איבד את זכות הראשונים.

אתי בנדלר: בסדר.

איתן כבל: אני רוצה להבהיר, מעולם לא התנגדתי לחקיקה כזאת.

יונתן ביסקי: אמרת שאתה לא - - -

איתן כבל: לא כאן.

איתן כבל: בהקשר הספציפי הזה, זה לא הדיון שעוסק - זה לא פה.

איתן כבל: זה לא המקום להורות.

אלעד וקסלר: מתי כן?

איתן כבל: זה לא משנה, זה לא פה.

איתן כבל: אלעד, אני צריך להגיש הצעת חוק.

איתן כבל: מה אתה חושב, שאני אומר תכניסו את זה - - -

אלעד וקסלר: בוא נעשה את זה.

אלעד וקסלר: לא אמרתי שלא.

אלעד וקסלר: הנה אברהם, הוא בקואליציה, יותר חזק ממני, תגיש הצעה, אני אתמוך.

אברהם נגוסה: אני לא הבנתי.

אברהם נגוסה: תשבו אתי ותסבירו.

איתן כבל: אברהם, בשורה התחתונה, אני אומר לך, אני מצטרף, אני חותם שני, איילת שלישית.

אברהם נגוסה: מצוין.

איילת נחמיאס ורבין: שידור באמהרית.

איתן כבל: לא שידור באמהרית.

אברהם נגוסה: נשמע - - -

אתי בנדלר: הם לא מחייבים.

אלעד וקסלר: לפרוטוקול, המועצה לכבלים ולוויין תומכת.

אברהם נגוסה: אדוני היושב ראש, אני חושב, שנכון שהמועצה תחלק את כספי התמיכה לצורך הפקות מקומיות שישודרו - - -

איתן כבל: אברהם, אל תקלקל.

איתן כבל: אברהם, תן לה, היא עבדה קשה להיות יועצת משפטית של הוועדה.

אברהם נגוסה: להחזיר את כל מה שמחקתם.

איתן כבל: תן לי, זה לא בא במקום.

אברהם נגוסה: בוא נשמע.

אתי בנדלר: קודם כל, בסעיף 6ו2 יש חמישה סעיפים קטנים.

אתי בנדלר: בסעיף קטן (א), הנוסח המקורי היה: לשם עידוד הפקות מקומיות בשפות האמהרית והתיגרינית בעבור קהילת יוצאי אתיופיה בישראל, בסעיף זה הקהילה.

אתי בנדלר: ולצורך סיוע בהשתלבותם ובהסתגלותם של חברי הקהילה בחברה ייקבע תקציב שנתי בסך 4.8 מיליון שקלים חדשים בחוקי התקציב.

אתי בנדלר: בסעיף זה ייקבעו כספי התמיכה.

אתי בנדלר: במסגרת התיקון, המילים בשפות האמהרית והתיגרינית נמחקו.

אברהם נגוסה: למה?

אתי בנדלר: אני מציעה - - -

אברהם נגוסה: להחזיר.

אתי בנדלר: לא.

אתי בנדלר: אני מציעה לא להחזיר את התיקון הזה.

אברהם נגוסה: לא, לא.

אסתר אלמו: אנחנו מעוניינים בזה.

אסתר אלמו: יוצאי אתיופיה - - -

אתי בנדלר: תנו לי לדבר.

אתי בנדלר: אני מבקשת לתת לי לדבר.

אתי בנדלר: תגידו "לא" ענק אבל תנו לי קודם להסביר את עמדתי.

אברהם נגוסה: אם אין אמהרית או תיגרינית, אין משמעות.

איתן כבל: תנו לה להציג את זה.

אברהם נגוסה: אנחנו מהקהילה.

איתן כבל: תנו לה להציג את זה.

איתן כבל: חבר'ה, אני לא יכול להיכנס לתוך הריב הזה.

אברהם נגוסה: את מבינה - - -

אתי בנדלר: לא, אני לא מבינה כי אני עוד לא הסברתי.

איתן כבל: היא לא יכולה לענות לך לפני שהיא מדברת.

איתן כבל: אדוני, בבקשה, אתם לא מכבדים אותנו.

איתן כבל: יש פה ויכוח שאני צריך למצוא את עצמי באמצע משפט - - -

התיקון הוא: סעיף קטן (ב) בא ואומר מה עושים עם הכסף הזה.

התיקון הוא: ואז אני מציעה שהנוסח יהיה כדלקמן: המועצה תחלק את כספי התמיכה לצורך מימון הפקות מקומיות שישודרו בערוצים המשדרים בשפה האמהרית או התיגרינית מחצית מזמן השידור שלהם לפחות, ובלבד שתכניות שמומנו כאמור, ישודרו בשידור ראשוני כאמור בתוך שלושה חודשים ממועד מסירת ההפקה האמורה לשם שידורו בערוץ כאמור.

התיקון הוא: לא שודרה תכנית שהופקה כאמור בתוך שלושה חודשים, לא תהיה לערוץ כאמור זכות לשדר את התכנית בשידור ראשוני.

התיקון הוא: ואז יש בהמשך: לעניין זה לא ייראו בחשבון שידורים בשפה אחרת המלווים בכתוביות בשפה האמהרית או התיגרינית.

התיקון הוא: דהיינו, התוצאה של התיקון כאמור תהיה, שההפקות לשם עידוד קהילת יוצאי אתיופיה יכולות להיות או באמהרית או בתיגרינית או בשפה אחרת, לא מתייחסים לשפה.

התיקון הוא: אבל הם יהיו חייבות להיות משודרות בשידור ראשוני - - -

פאסיל לגסה: לא, אנחנו לא רוצים.

איתן כבל: תן לה לסיים קודם.

אתי בנדלר: אני אגיד לך, הערוץ שלכם חייב רק 12 שעות מתוך שעות השידור שלו.

פאסיל לגסה: לא, לא.

פאסיל לגסה: החוק אומר לפחות 12 שעות באמהרית ובתיגרינית, שישה ימים בשבוע.

אתי בנדלר: נכון.

פאסיל לגסה: אבל הפקות באמהרית ובתיגרינית, זה צריך להופיע.

פאסיל לגסה: בשביל זה הכסף ממומן.

פאסיל לגסה: אנשים צריכים לשמוע באמהרית ובתיגרינית.

אתי בנדלר: השאלה היא, אם יוצרים מבני הקהילה ייצרו בשפה העברית אבל ההפקה שם מיועדת אך ורק לקהילת יוצאי אתיופיה, בשפה העברית, האם לא תוכלו לשדר את זה?

פאסיל לגסה: זה לא עניין שאנחנו לא יכולים, אבל זה שינוי החוק.

פאסיל לגסה: החוק בא ואומר, יש קהילה גדולה, את מנטרלת.

אסתר אלמו: רגע, מה עם קהילת הילדים שגדלים כאן בארץ, ובני הנוער, חיילים?

אסתר אלמו: כולם דוברי עברית.

פאסיל לגסה: את תקבלי מקרן אחרת, מקרן הקולנוע תקבלי 300 מיליון שקלים.

אסתר אלמו: איזה קרן קולנוע?

אסתר אלמו: אתה יודע כמה פעמים הגעתי עם הסרטים שלי לקרן הקולנוע?

אסתר אלמו: מה קיבלתי?

אסתר אלמו: אפס.

אסתר אלמו: למה אתה שולח אותי לקרנות אחרות אם יש לי בית?

אברהם נגוסה: אני רוצה להסביר.

אברהם נגוסה: תראו, אנחנו ממש משנים את החוק ולא ממלאים את כוונת המחוקק.

אברהם נגוסה: אני מדבר על סעיף (א), ברגע שאנחנו מוציאים את השפות אמהרית ותיגרית, אין לזה רלוונטיות, המועצה יכולה לחלק - - -

אסתר אלמו: זה לא נכון.

אברהם נגוסה: תסלחו לי.

אברהם נגוסה: המועצה יכולה לחלק גם לדוברי רוסית.

אברהם נגוסה: אני לא יודע מה אתם מרוויחים בזה שמוציאים את היעד שמדבר פה החוק.

אברהם נגוסה: מה הנזק אם האמהרית והתיגרית יישארו?

אברהם נגוסה: בלי זה לא שווה כלום.

אתי בנדלר: אני אענה לאדוני.

אתי בנדלר: קודם כל, בסעיף קטן (ה) יש הגדרה מה היא הפקה מקומית.

אברהם נגוסה: זה לא העניין.

אברהם נגוסה: בואי קודם כל נסכים על המהות.

אתי בנדלר: לא, כי התוצאה היא לא מה שאתה אומר.

פאסיל לגסה: אמהרית ותיגרינית וגם שפה אחרת את אומרת, אבל זה לא הכול.

אברהם נגוסה: תן לי, אני רוצה להבין.

אברהם נגוסה: גם מי שיכול להתמודד במכרז, לקבל את התמיכה, זה אחד הקריטריונים, הדוקומנט או הסרט?

אברהם נגוסה: כל מה שהוא מכין צריך להיות בשפה אמהרית ותיגרית, נקודה.

אברהם נגוסה: כוונת המחוקק פה לא לתת פתרון לדוברי עברית.

אברהם נגוסה: הצעירים שמדברים עברית יכולים לשמוע כמו כל אזרח ישראלי.

אסתר אלמו: רק לא את עצמם.

אברהם נגוסה: אסתי, את יורה, לא ברגל, בראש.

אברהם נגוסה: אתם לא הבנתם את הטריק פה.

אברהם נגוסה: הם מוציאים את האמהרית ותיגרית, אחר כך ה-4.8 מיליון יחולקו לכולם.

אברהם נגוסה: אין לך דרך לעקוב אחרי זה ולעשות את זה, זה כבר בחוק.

אברהם נגוסה: את יורה בראש, לא ברגל.

אסתר אלמו: יש את החוק הזה ואני מחויבת על פי חברת ההפקה, שהבמאים, היוצרים, המפיקים, יהיו יוצאי אתיופיה.

אסתר אלמו: אני בתור בחורה צעירה שגרה בישראל, לא חושבת שהבעיות שלי בחברה קשורות לשפה.

אסתר אלמו: הן קשורות לגזענות, הן קשורות לנושאים שלא מועלים בערוצים האחרים, בנושאים שאקוטיים לחברה הישראלית.

אסתר אלמו: אם אתם תעקבו ברשתות החברתיות במה עוסקת הקהילה האתיופית הצעירה, זה בהשתלבות בחברה הישראלית.

אסתר אלמו: אם אנחנו נשארים המפיקים, הבמאים והיוצרים - - -

יוליה שמאלוב ברקוביץ': אנחנו כאילו שומעים אותה, צריך לפעול בנושא.

אברהם נגוסה: אני חושב שלא צריך לנגוע, אלא להשאיר כמו שהיה.

יונתן ביסקי: ד"ר נגוסה הקריא ובצדק את הסעיף בחוק, שמטרת התמיכות היא קידום קהילת יוצאי אתיופיה בישראל ושילובם בחברה הישראלית.

יונתן ביסקי: אני לא מצליח להבין איך אפשר לשלב בחברה הישראלית כשמפיקים בשפה שהישראלים לא מבינים?

יונתן ביסקי: זה כל כך בסיסי.

יוליה שמאלוב ברקוביץ': אני רוצה לנצל את הכובע שלי, כמי שייסדה את הערוץ הראשון בשפה הרוסית, ערוץ 9.

יוליה שמאלוב ברקוביץ': אני רוצה להגיד לכם, קודם כל על מה שאסתי דיברה כאן, זה כאילו עובר כאן מתחת.

איילת נחמיאס ורבין: ממש לא.

איילת נחמיאס ורבין: ממש לא.

איתן כבל: תנו לה.

איילת נחמיאס ורבין: בסדר, אבל שלא תגיד דברים סתם.

יוליה שמאלוב ברקוביץ': רגע, אני אגיד לך למה אני מתכוונת.

יוליה שמאלוב ברקוביץ': אנחנו כאילו שומעים אותה, אבל צריך לפעול בנושא.

איילת נחמיאס ורבין: אני גם חושבת ככה, הרגע אמרתי את זה לנגוסה.

יוליה שמאלוב ברקוביץ': הכוונה שלי, שהתוצאה שצריך לעזור לה, זה לא קשור כרגע לערוץ האתיופי שהולך להיסגר או לא.

יוליה שמאלוב ברקוביץ': הנקודות שאסתי מעלה הן נקודות מאוד חשובות וכואבות.

יוליה שמאלוב ברקוביץ': להגיד לך את האמת, כמי שיושבת פה אני בכלל לא חושבת שהמקום שלה בערוץ האתיופי הוא לאנשים מבוגרים.

יוליה שמאלוב ברקוביץ': אני חושבת שצריך למצוא פתרון לאנשים כמוה, צעירים אתיופיים שרוצים להשתלב בחברה הישראלית, לראות מה אנחנו עושים כדי לשדר את השידורים שלהם בקשת, רשת, בערוץ 12, 13 ו-10.

יוליה שמאלוב ברקוביץ': כמו שאמרתי קודם, הם יכולים לכעוס עלי אבל זה הפתרון שלה.

יוליה שמאלוב ברקוביץ': מדובר בשתי בעיות שונות לחלוטין.

איתן כבל: לגמרי, זה אני מסכים אתך.

יוליה שמאלוב ברקוביץ': הבעיה שלהם זה להשאיר את הערוץ הזה, ההשתלבות שלהם בחברה הישראלית זה לדעת שהערוצים - - -

קריאה: - -

יוליה שמאלוב ברקוביץ': סליחה, בלי ציניות.

יוליה שמאלוב ברקוביץ': זה נושא מאוד כואב הנושא שהיא דיברה עליו ואני אומרת לך, שהיא נוגעת ללבי מאוד.

יוליה שמאלוב ברקוביץ': זה נושא שאנחנו צריכים לפתור ובשביל זה יש תאגיד, יש ערוץ 12, 13, 14, כולם צריכים לתת להם כתף, חד משמעית.

יוליה שמאלוב ברקוביץ': מה שקורה אתם, זו אוכלוסייה דוברת תיגרינית ואמהרית, שמה לעשות, הם לא יכולים לצפות בערוץ 12, 13, 14, אבל אי אפשר לסגור אותם כי כל הצעת החוק כרגע - - -

יונתן ביסקי: מי הציע לסגור אותם?

יוליה שמאלוב ברקוביץ': אם מוציאים את הנושא של השפה, זה פשוט להוציא את העוקץ מהערוץ הזה והערוץ הזה צריך להתקיים ולהישאר.

יוליה שמאלוב ברקוביץ': כל הכבוד שיש פה גוף פרטי שהחליט להקים ערוץ כזה.

יוליה שמאלוב ברקוביץ': מה שאני אומרת לך אסתי, אנחנו צריכים לעזור לך פה, גם בכנסת, גם הרשות השנייה, גם בתאגיד, גם מועצת הכבלים והלוויין, איך אנשים מוכשרים כמוך - נקרע לי הלב שבמאה העשרים ואחת את מדברת על גזענות.

איתן כבל: יוליה, תודה.

איתן כבל: אני רוצה לסיים את החלק הזה, אני רוצה לומר לכם את דעתי.

איתן כבל: אם הייתי יודע מה הסיפור הזה, לא הייתי נכנסתי אליו, במחילה.

איתן כבל: אני נמצא בתוך סיטואציה שאני קורע את עצמי לכאן ולכאן ואני צריך לתת בתוך עניינים שאני שואל את עצמי למה אני צריך לקבל את ההחלטה הזאת?

איתן כבל: דבר שני, אני רוצה לומר את עמדתי, איך אני רואה אותה בהקשר הזה.

איתן כבל: הערוץ הזה הוקם בראש וראשונה למען אנשים דוברי השפה יוכלו לצפות בו.

איתן כבל: אם אנחנו מאפשרים לכולם את הפנטזיה הזאת, שכולם יתחילו לשדר שלא בשפה, אתי, אני צריך להחליט, אני חלוק עלייך.

איתן כבל: מותר לך להגיד - - -

אתי בנדלר: תחליט.

אתי בנדלר: אני רק אומרת, שהערוץ חייב לשדר על פי החוק ואף אחד לא מציע לשנות את החוק, לפחות 12 שעות שידור בשפה התיגרית או האמהרית.

איתן כבל: העניין הוא אחר.

איתן כבל: אתה לא יכול להושיט לו יד ובצד השני לקחת לו אותה.

איתן כבל: זה כמו ערוץ הלא, כי אם מחר יהיו דיונים כל היום בעברית, מישהו יסתכל בהלא.

איתן כבל: גם אצלכם במגזר הערבי, יש עדיין אנשים שערבית היא שפתם היחידה, אתה יודע את זה.

עיסאווי פריג': אני מקשיב לדיון ומתענג.

איתן כבל: אני אומר את זה כי אתה חווה את זה, כי אתה חי את זה.

אסתר אלמו: אבל זה שני דברים אחרים.

איתן כבל: לא, זה לא שני דברים שונים, את טועה.

איתן כבל: כי בסוף בסוף הערוץ הזה לא קם לתת את הפתרונות לכל בעיות הקהילה.

איתן כבל: גם הוא יכול להיות נדבך.

איתן כבל: אני אתכם, ללכת אתכם לרשות השנייה, את כל הנאום שנתנה יוליה שמאלוב ברקוביץ', ונראה אותה, שנאמה את הנאום כיושב ראש - - -

יוליה שמאלוב ברקוביץ': הורדת לי את סעיף 48, תחזיר לי ואני מבטיחה שהם יהיו שם.

איתן כבל: סליחה, זה לא המקום הזה.

יוליה שמאלוב ברקוביץ': זה המקום.

איתן כבל: אני רוצה לסיים.

יונתן ביסקי: לפרוטוקול, אני מוכן לוותר על 4.8 מיליון תקציב המועצה בשנה כדי שזה יעבור לרשות השנייה להפקות באמהרית או לתאגיד, העיקר שזה יהיה פתוח לכלל הציבור הישראלי בחינם.

איתן כבל: אין לי שום בעיה עם זה, תביא את זה הרשות כהצעה לממשלה, למה יש לי סיבה להתנגד לזה?

איתן כבל: אתה לא יכול להגיד דבר כזה ככה כלאחר יד.

איתן כבל: כדי שננסה לתייב את הדברים, מי שעושה סרט ורוצה שהוא יהיה דובר עברית, למה אי אפשר לעשות דיבוב?

פאסיל לגסה: זה מה שעושים עד עכשיו.

פאסיל לגסה: אנחנו מוכנים לקבל את זה.

איתן כבל: תסלח לי, אם עושים דיבוב, זה לא מי יודע מה, סיימנו, הרי ברוסיה ראית איך הם עושים את זה.

איתן כבל: למה שלא יהיה דיבוב ושלום עלייך נפשיץ

פאסיל לגסה: אני יכול להגיד.

פאסיל לגסה: יש הרבה אנשים שלא יודעים מה מתרחש.

פאסיל לגסה: חלק גדול מהתכניות שאנחנו מקבלים הן מדובבות.

פאסיל לגסה: אסתי הגישה תכנית בערוץ, היא הפיקה את זה, היא לא יודעת אמהרית, היא מדברת עברית - - -

אסתר אלמו: קודם כל אני יודעת ואתה אל תחליט מה אני יודעת ומה אני לא יודעת.

איתן כבל: די עם זה, מספיק, אני לא יכול להיכנס לריב עם השכונה הזאת.

איתן כבל: די, מספיק.

פאסיל לגסה: מה שאני אומר, אנחנו מקבלים דיבוב.

פאסיל לגסה: הבעיה היא, שאנחנו לא מקבלים כיתוביות.

פאסיל לגסה: רוב האוכלוסייה שלא יודעת אמהרית, גם לא יודעת לקרוא ולכתוב.

איתן כבל: מה שחשוב לי דיבוב.

פאסיל לגסה: דיבוב אנחנו מקבלים.

איתן כבל: יפה, אז מה הבעיה?

איתן כבל: חברות וחברים, אני מבקש, אני לא יכול לקבוע את כל מדיניות העדה על פי השיח הזה.

איתן כבל: עם כל הכבוד, זה נראה לי גדול עלי ומוגזם.

איתן כבל: לכן אני רוצה להציע את ההצעה הזאת, כל מה שיובא, יובא מדובב.

אסתר אלמו: אבל הדיבוב עולה המון כסף, התקציבים גם ככה קטנים.

אסתר אלמו: בכמה כסף מדובר כשאנחנו מקבלים הפקה?

אסתר אלמו: זה גרושים.

אסתר אלמו: בערוץ 2 וכל הערוצים האחרים בכלל לא עובדים עם תקציבים כאלה.

אסתר אלמו: אתם מראש מבזים אותנו, למה, כי אם אני אתיופית אני לא אמורה לעשות דברים איכותיים?

איתן כבל: אסתי די, מספיק עם זה.

איתן כבל: מי הגיע לזה?

איתן כבל: אני התייחסתי לאיכות ההפקה שלך?

איתן כבל: בסך הכול אני מנסה למצוא פתרון לעניין.

אסתר אלמו: הפתרון הזה הוא לא פתרון הגיוני.

אסתר אלמו: אם גם ככה אני מקבלת תקציב שהוא מבזה בשביל לעשות הפקה ואני עובדת אלף ואחת שעות בשביל לעשות את ההפקה ואתה גם אומר לי תוציאי מהתקציב הזה גם דיבוב.

פאסיל לגסה: אני מפיק.

פאסיל לגסה: התקציבים שישנם פה שהם לא תקציבים מעטים, הם תקציבים טובים מאוד, אני אומר לכם, אני מפיק - - -

יונתן ביסקי: קח את ההצעה של היועצת המשפטית - - -

איתן כבל: אדוני, אף אחד לפה לא חי לבד.

איתן כבל: זה שאסתי הגיעה לפה, גם אם אני תומך בה, תסלח לי, יושבים פה אנשים וגם אנשים שהוזמנו ולא הגיעו, הרי ברור לך שאם היו מגיעים לפה זה לא היה עובר.

איתן כבל: גם אם הייתי לבדי נשכב פה על הגדר.

איתן כבל: את יודעת את זה.

אסתר אלמו: נכון.

איתן כבל: אני מנסה לייצר פה איזשהו מנגנון של צדק.

איתן כבל: אני חי פה.

איתן כבל: כי אם חבר הכנסת קיש היה פה, אני מודיע לך, הוא לא היה ממצמץ בעינו הימנית.

איתן כבל: די, באמת.

איתן כבל: אז ניצלנו את המצב, לא מתוך כוונה חס וחלילה, אלא מתוך ראייה אמתית של העניין.

יונתן ביסקי: יש לי הצעה.

יונתן ביסקי: בתוך שלושה חודשים האלה של השידור הראשוני, הערוץ יוכל לדובב על חשבונו את ההפקות ולשדר אותן לא בשפה שהן הופקו, יוכלו להיות משודרות באמהרית ואחר כך בערוצים, התייחסות של ערוצים שמוכנים לשדר את ההפקות האלה בשפת ההפקה.

יונתן ביסקי: כלומר, בשלושת החודשים האלה הוא יוכל לדובב ולשדר את זה מדובב, לא כמו המקורי.

יונתן ביסקי: אחר כך זה יחזור לשפת המקור, אם וכאשר ישודר בערוץ אחר.

פאסיל לגסה: מי ידובב?

פאסיל לגסה: לא הבנתי.

פאסיל לגסה: למה אנחנו צריכים לדובב?

פאסיל לגסה: שהוא יממן, הם מקבלים כסף על זה, יש תקציב.

איתן כבל: כמה עולה דיבוב?

פאסיל לגסה: עזוב, אני מומחה לזה.

אסתר אלמו: מומחה?

איתן כבל: אני שואל אותך, תענה לי.

פאסיל לגסה: זה תלוי.

פאסיל לגסה: באמהרית יש הרבה מתרגמים טובים, יש מדובבים טובים, אני מדובב.

פאסיל לגסה: זה עולה אותו הדבר כמו שעולה בשפה העברית.

איתן כבל: כמה זה עולה?

פאסיל לגסה: תלוי למה, 100 שקל לשעה?

אסתר אלמו: זה יכול להגיע ל-50,000 שקל דיבוב, מתקציב שגם ככה - - -

איילת נחמיאס ורבין: סליחה חברים, יש לי בקשה, אני רוצה התייעצות סיעתית.

איילת נחמיאס ורבין: אי אפשר ככה.

איילת נחמיאס ורבין: איתן, בוא נקבל החלטה פה.

איילת נחמיאס ורבין: אנחנו לא יכולים להתחיל להיכנס לכמה עולה שעת דיבוב, עם כל הכבוד.

איילת נחמיאס ורבין: אנחנו צריכים לראות מה אנחנו עושים.

איילת נחמיאס ורבין: יכול להיות אברהם שאנחנו צריכים רגע לצאת יחד עם חבר הכנסת כבל ועיסאווי ולהחליט מה אנחנו עושים.

איילת נחמיאס ורבין: להמשיך עם זה כמו שזה, בעיני זה רע מאוד.

איתן כבל: טוב, אני עושה הפסקה של שתי דקות.

איתן כבל: חברות וחברים, אני עושה פשרה מפא"יניקית.

איתן כבל: אני משאיר את התיקון כמו שהוא, אני משאיר את העניין של חובת שידור הראשונה על פי מה שגברתי היועצת המשפטית הקריאה.

איתן כבל: לגבי השפה, אתם תתחלקו בהוצאה של הדיבוב.

פאסיל לגסה: יש לי הצעה, שישימו את הסעיף, המועצה - - -

איתן כבל: פאסיל, אתה מוכן להקשיב לי?

איתן כבל: תקשיב.

איתן כבל: עכשיו אתם תקשיבו לי.

איתן כבל: מי שרוצה אחר כך יביא את זה לסיעה שלו, יביא הסתייגות, יעלה אותה במליאה, נדחה את זה.

איתן כבל: אני מביא את ההצעה כפי שאני חושב שהיא הצעה הגונה והוגנת בנסיבות האלה.

אתי בנדלר: דהיינו, שהתכנית יכולה להיות לאו דווקא בשפה - - -

איתן כבל: לא.

איתן כבל: אני אומרת, היא תעשה את הסרט באיזה שפה שהיא רוצה.

אתי בנדלר: השידור חייב להיות בערוץ שמשדר לפחות 12 שעות בשפה - אם שפת התכנית אינה אמהרית או תיגרינית, הדיבוב יתחלק ביניהם.

איתן כבל: נכון.

איתן כבל: אחר כך תגיש הסתייגות, תעשה מה שאתה רוצה.

אברהם נגוסה: סעיף א' אתם משאירים אותו.

איתן כבל: תן לי רק להבהיר נקודה נוספת.

איתן כבל: אני אומר את זה בעיקר לך יונתן.

איתן כבל: אם אנחנו מוחקים את חובת השפה, שלא ייווצר מצב שמחר יכולים לבוא אנשים דוברי רוסית או דוברי שפות - - -

איתן כבל: הוא רוצה לקבל את שלו, אם ייווצר מחר מצב, שהורדה של השפה האמהרית, משמעותה - - -

יונתן ביסקי: הכלל הוא, ש-75% מעובדי ההפקה הם יוצאי אתיופיה - - -

איתן כבל: חברים, אמרתי שאני לא מסכים אתו.

יונתן ביסקי: אני עונה ליושב ראש.

יונתן ביסקי: אני מזכיר ליושב ראש, היה על זה דיון בוועדת קיש, וזה לא התקבל.

יונתן ביסקי: הכלל ש-75% מעובדי ההפקה הם יוצאי אתיופיה - נשאר.

יונתן ביסקי: אני לא מכיר הרבה אתיופים שהם דוברי רוסית.

פאסיל לגסה: קודם כל, לעניין החלוקה, אני רוצה שיימצא תקציב מהמועצה, שיקציבו סכום כסף על דיבוב.

פאסיל לגסה: יש להם תקציב, אני לא רוצה לשלם על זה.

איתן כבל: אל תתווכח אתי.

פאסיל לגסה: אני לא מתווכח, שהוא יטפל בזה.

פאסיל לגסה: דבר שני, בנושא של 75% - זה לא תופס.

פאסיל לגסה: כיום יש חברות שזכו, הן לא חברות אתיופיות, נכון, יש להם עובדים אתיופיים, אבל זו לא המטרה כי 100 אתיופים יעבדו על דיבוב, מה זה משנה?

פאסיל לגסה: זה חברות גדולות.

פאסיל לגסה: אני יכול למנות לך את החברות שאישרתם להן.

אברהם נגוסה: אני לא מסתכל על אסתי וגלעד ולא מסתכל על פאסיל ועל טלהון, אני מסתכל על כל הקהילה.

אברהם נגוסה: במצב הזה שמשנים את החוק, מוחקים את השפה האמהרית והתיגרית, זה פוגע בקהילה ופוגע בכוונת המחוקק והחוק.

אברהם נגוסה: לכן אני מתנגד לכל שינוי.

אברהם נגוסה: אני מסכים שהשידור הראשון יהיה בערוץ ואחר כך ישדרו בתחנות אחרות.

אברהם נגוסה: אבל מחוק בכל סעיף של החוק, כמו שנמחק פה, גם בסעיף א', גם בסעיף ה' בסוף אני רואה שנמחק, אני מתנגד לזה כי בלי השפה האמהרית והתיגרית, אין משמעות לכך שזה מיועד לקהילה.

אסתר אלמו: חבר הכנסת נגוסה, אני מסכימה אתך שאסור לפגוע בשפה, אבל זאת לא טעות שנעשתה עכשיו, מהרגע שעלינו לארץ השפה שלנו נמחקה.

אסתר אלמו: זו לא אשמתנו או אשמתו של מישהו שהשפה האמהרית לא קיימת בחברה הישראלית.

אסתר אלמו: בתור נציג הקהילה האתיופית אתה אמור לראות גם את העולים של שנת 84, שנות התשעים ולא רק את האחרונים שהגיעו עכשיו לארץ.

איתן כבל: אסתי, די.

איתן כבל: מה שאני רוצה לומר בעניין הזה הוא דבר פשוט, אני משאיר את כל הדברים כמו שהם, הדבר היחיד שאני מוכן לחייב אותו – מותר לך להגיש הסתייגות בעניין - שחובת השידור תהיה בשפה האמהרית ותיגרית.

אברהם נגוסה: גם ההפקות.

אברהם נגוסה: ההפקות חייבות להיות בשפה האמהרית והתיגרית.

אתי בנדלר: שפת התכנית?

אברהם נגוסה: כן, זה החוק.

אתי בנדלר: זה לא החוק אדוני.

אתי בנדלר: זה החוק כפי שהיה.

אתי בנדלר: עכשיו השאלה מה יהיה.

אברהם נגוסה: עידוד הפקות מקומיות בשפה האמהרית והתיגרית.

אתי בנדלר: זה היה הנוסח לפני התיקון.

אברהם נגוסה: אתם מחקתם את השפה האמהרית והתיגרית.

איילת נחמיאס ורבין: בוועדת קיש, לא עכשיו.

אברהם נגוסה: אני לא מסכים לזה.

איילת נחמיאס ורבין: למה לא הגשת רביזיה?

איתן כבל: זאת זכותו להגיש את ההסתייגות שלו.

איילת נחמיאס ורבין: הסתייגות, ברור.

איתן כבל: חברות וחברים, אני הולך להציע הצעה.

איתן כבל: הדבר היחיד שאני רוצה לגעת בו זה הדבר הנכון ואני לא יכול להיכנס לחצרות הפרטיים של המאבקים.

איתן כבל: אני אומר, שהשידור יהיה חייב להיות שידור בשפה האמהרית או התיגרית.

איתן כבל: והפקות שלא יהיו בשפה כנ"ל, ידובבו.

אסתר אלמו: זה מה שקורה עכשיו.

איתן כבל: הדיבוב יעשה בחלוקה תקציבית כמו שאמרתי קודם.

אתי בנדלר: אני רוצה לקרוא את הסיכום, אם הבנתי אותו.

אתי בנדלר: בסעיף 6ו, בסעיף קטן (א) לא יהיה שינוי לעומת מה שהתקבל בוועדת קיש.

אתי בנדלר: לזה אתה מגיש הסתייגות.

אברהם נגוסה: אני מתנגד.

אתי בנדלר: בסעיף קטן (ב) יהיה הנוסח המקורי לפני התיקון - - -

אברהם נגוסה: יישאר הנוסח המקורי.

איתן כבל: מה שייקרה, אנחנו נפסיד במליאה, זה מה שאתם לא מבינים.

אסתר אלמו: נראה.

איתן כבל: לא נראה.

איתן כבל: אני מנסה להגיע להבנה, אבל איך שאתם רוצים.

אברהם נגוסה: אני גם לא מסכים לזה.

אתי בנדלר: בנוסף, אם התכנית אינה בשפה האמהרית או התיגרינית, תלווה התכנית בדיבוב לאחת משפות אלה והוצאות הדיבוב יחולו בחלקים שווים בין מפיק התכנית לבין הערוץ.

אתי בנדלר: בסעיף קטן (ה) חוזרים לנוסח המקורי, שזה אומר, להוסיף את המילים בשפה האמהרית או התיגרנית.

אתי בנדלר: משאירים את הנוסח שהתקבל בוועדת קיש.

אתי בנדלר: כלומר, לא יחול שינוי.

יונתן ביסקי: רק שיהיה ברור, שעניין הדיבוב לא עוצר את השעון, כלומר, יש שלושה חודשים.

אלעד וקסלר: זה כבר לא אחריותנו.

איתן כבל: אני רק מודיע לך וקסלר, שאני הפסדתי, אם עדיין לא הבנת ואם אתה לא מכיר את יחסי הכוחות בבית הזה.

איתן כבל: ניסיתי פה להילחם ולהילחם ולהילחם, למצוא את דרך הפשרה כדי שזה לא יגיע למליאה.

איתן כבל: אתה עדיין לא מבין את הכללים פה.

איתן כבל: כל מה שניסיתם במשך שעתיים בכוחותיי הדלים, לנסות למצוא פתרון, אבל כשכל אחד רוצה הכול אליו, זה מה שקורה.

אתי בנדלר: לפני שמעמידים להצבעה, אני רוצה להבין - - -

אברהם נגוסה: מבחינתי, אני מתנגד לכל שינוי, אפילו מילה, אני מתנגד לשנות את החוק.

אברהם נגוסה: אני מתנגד.

אתי בנדלר: אתה מתנגד לשנות את החוק כפי שהיה לפני התיקון.

אברהם נגוסה: בוודאי.

אברהם נגוסה: צריך להשאיר אותו כמו שהיה.

איתן כבל: מי בעד התיקון שהצעתי, מי נגד, נא להצביע.

איתן כבל: בעד – 2

איתן כבל: נמנעים – אין

איתן כבל: התיקון אושר.

איתן כבל: יש הסתייגות.

איתן כבל: וכל השאר, שרפתי שעתיים בניסיון ובכוחותיי הדלים כדי לעזור לכם.

אברהם נגוסה: אני מסתכל על הקהילה, אני לא מסתכל על הערוץ.

אברהם נגוסה: אני מסתכל על האינטרס של הקהילה.

איתן כבל: די אברהם, גמרנו, סיימתי את הדיון.

איתן כבל: אני ניסיתי בכוחותיי הדלים.

איילת נחמיאס ורבין: אין פה בוועדת כלכלה אדם אחד שיוצא וכל תאוותו בידו, לא קיים פה אדוני.

איתן כבל: אני עובר לנושא הבא.

איילת נחמיאס ורבין: רגע, יש לי הצעה לסדר.

איילת נחמיאס ורבין: אני רוצה שנבין, כי הערבוביה של רפורמת קיש לבין הרפורמה הזאת - אני לא יכולה להתנצל על כאב הראש שיש לך כרגע – אני רוצה להבין בנושא הדיון, בגלל שיש לנו בלגן עם רפורמת קיש אל מול הרפורמה פה, כשבתוך הדבר הזה הכשרנו חלק מהערוצים הייעודים ובעצם הפכנו אותם לערוצים פרסומיים וזעירים.

איילת נחמיאס ורבין: אתמול היה לנו דיון בנושא שידורי החדשות ואני רוצה רגע שנעשה סדר.

איילת נחמיאס ורבין: אנחנו אמרנו אתמול למשרד האוצר, שהרפורמה בנושא קיצור מהדורות החדשות, זמני החדשות וכו', אנחנו לא נוגעים בעניין הזה, לא משנים מהקיים, מכל הסיבות שהעלינו אתמול.

איילת נחמיאס ורבין: אבל בעצם רפורמת קיש לא כפופה להגדרות בנושא החדשות.

איילת נחמיאס ורבין: זאת אומרת, שהערוצים המסחריים החדשים - ואני לא נוגעת כרגע בשום ערוץ ספציפי – בעצם אין עליהם שום רגולציה שנוגעת לחדשות.

איילת נחמיאס ורבין: הם יכולים לשדר חדשות אבל אין להם לא אורך, לא זמני שידור.

איילת נחמיאס ורבין: אני חושבת שהעניין הזה חייב להיות מוסדר היום באיזה שהיא צורה.

קריאה: זה לא נכון.

קריאה: יש פרק שלם שמתייחס - - -

איילת נחמיאס ורבין: לא.

איילת נחמיאס ורבין: הוא מתעסק בנושא מהימנות החדשות, הוא לא עוסק בשעות השידור ואורך המהדורה.

איילת נחמיאס ורבין: אני מכירה את החוק גברתי.

איתן כבל: אם מישהו חושב, מצדי אגיע בעניין הזה עד בג"ץ, אני אומר את זה בצורה מפורשת, כיוון שאני נלחמתי פה.

איילת נחמיאס ורבין: אתה ואני הצבענו לבד במליאה, מכל הסיעה שלנו, לבד, וזה כדי שערוץ 20 ישרוד.

איילת נחמיאס ורבין: אז בבקשה.

איילת נחמיאס ורבין: איתן, אני והקואליציה.

איתן כבל: יתרה מכך, אני רוצה להזכיר, שאתמול כאשר התקיים הדיון, אני שאלתי, העליתי את העניין, האם יש השפעה של התיקון המסוים הזה?

איתן כבל: המשמעות היא, שגם בערוצים המסחריים – משום מה זה חמק לי להתמודד עם העניין הזה.

איתן כבל: אני רוצה לדעת גברתי איך אפשר לטפל בזה?

אתי בנדלר: אדוני, יש כאן שתי בעיות כרגע.

אתי בנדלר: אנחנו הגדרנו את הנושאים שעל סדר היום היום והנושא הזה לא כלול בסדר היום.

איילת נחמיאס ורבין: אמרתי שזאת הצעה לסדר.

אתי בנדלר: זה דבר אחד.

אתי בנדלר: דבר שני, אפשר להתמודד עם הנושא הזה בשתי דרכים אבל שתיהן מחייבות רביזיות, סוג של רביזיה.

אתי בנדלר: או שדנים בסעיף הדן באישור משך החדשות או זמני החדשות בערוצים המסחריים הקיימים.

אתי בנדלר: דבר שהוחלט לא לדון בנושא הזה.

אתי בנדלר: בכל מקרה צריך לדון בזה, לכלול את זה בסדר היום ולדון בזה.

אתי בנדלר: או לדון בנושא של הגבלת משך החדשות בערוצים המסחריים החדשים.

אתי בנדלר: אבל זה מחייב - - -

איילת נחמיאס ורבין: נכון.

איילת נחמיאס ורבין: זה מחייב תיקון חקיקה על קיש.

אתי בנדלר: בדיוק.

אתי בנדלר: שם הייתה הסכמה, שמה שהוסכם בוועדת קיש, לא נוגעים פה.

אתי בנדלר: עכשיו יש פה שאלה פוליטית שאתם תחליטו ביניכם.

איילת נחמיאס ורבין: זאת בכלל לא שאלה פוליטית, זאת שאלה עניינית של שוויון, של מניעת אפליה.

איתן כבל: את צודקת.

איתן כבל: צריך למצוא לזה פתרון.

איתן כבל: אני לא יודע לתת לזה פתרון כרגע.

אתי בנדלר: מה שאומר, אם אתם רוצים לתת לזה פתרון זה או אחר, הוועדה לא תוכל לסיים היום את דיוניה בהצעת החוק.

איילת נחמיאס ורבין: למען הסר ספק, כדי לסגור את ההצעה לסדר, כי מנהגי הוא לא להפריע לעבודת הוועדה גם אם אני מעלה דברים שאולי היה צריך להעלות אותם אפילו אתמול.

איילת נחמיאס ורבין: מה שאני מציעה בעת הזאת, אני חושבת שזה עניין מאוד חשוב, הוא אפילו קריטי במונחים של אפליה.

איילת נחמיאס ורבין: מה שאני מציעה, שאנחנו את סדר היום שיש לנו, נשלים.

איילת נחמיאס ורבין: אני חושבת שצריך להביא פתרון לעניין הזה.

אתי בנדלר: אני רק רוצה להזכיר, שאני הצעתי אתמול, כשדנו בסעיף של סמכות הרשות השנייה בקשר לשידורי חדשות של הערוצים, הצעתי לא לגעת בסמכות - - -

איילת נחמיאס ורבין: באורך המהדורה.

איילת נחמיאס ורבין: אני זוכרת.

איילת נחמיאס ורבין: אגב, אני הסכמתי אתך.

איתן כבל: לא מתכוון לפתוח את הנושא לדיון.

איתן כבל: אני מבין שיש בעיה.

איתן כבל: אני רוצה להזכיר לחברתי מערוץ 10.

איתן כבל: מבחינתי זה לא דרך לחזור כדי לפתוח את הנושא לדיון.

איתן כבל: יש כאן בעיה שצריך לתת עליה את הדעת.

איתן כבל: זה שני דברים שונים.

איתן כבל: יש כאן בעיה שצריך למצוא את הדרך לתת לה את הסגירה בחוק אבל זה לא בצורך לפתוח את הדיון הקודם.

איתן כבל: בואו נתקדם בחקיקה שלנו.

איתן כבל: ברשות

איתן כבל: כם, האם אפשר לגמור בדקה את העניין הקודם של ערוץ 24?

רעיה עדני: כן.

איתן כבל: יש הסכמה.

איתן כבל: עלויות צולבות, ערוץ 24.

איתן כבל: האם הצלחתם להגיע ביניכם להסכמות?

מירב שחר: כן, יש נוסח.

נעמה דניאל: מדובר בסעיף 71י רבתי, שעוסק בהוראות על מי שהיה בעל רישיון ומשדר ערוץ ייעודי וקיבל רישיון זעיר או רישיון זעיר ייעודי.

נעמה דניאל: בתקופת המעבר אנחנו עוסקים בפסקה 2ד.

נעמה דניאל: ב-2ד נאמר, אם מתקיים בו ובמחזיק בו אחד התנאים המנויים בפסקאות 1-3 בסעיף 41ב(2) - שאלה סעיפי הבעלות הצולבת - לא יחולו לגביהם הישגים בפסקאות האמורות לפי העניין בנוגע לאחזקה שהייתה קיימת ערב יום התחילה ובלבד שמתקיימים בו כל אלה: 1.

נעמה דניאל: ב-75% לפחות מכלל השידורים מתקיים הייעוד המיוחד שנקבע ברישיון שמשדר הערוץ הייעודי 2.

נעמה דניאל: הוא אינו משדר שידורי או חדשות ותכניות בענייני היום.

מוצע התיקון: א.

מוצע התיקון: כתוצאה מכך...

איתן כבל: או-קיי, מוסכם העניין הזה.

איתן כבל: תודה.

איתן כבל: משרד האוצר תודה רבה לכם.

איתן כבל: ראיתם, הלכתי לקראתכם, לא המשכתי עד שלא קיבלתי את האו-קי שלכם.

רעיה עדני: לא אמרנו שאי אפשר.

איתן כבל: מי בעד הסעיף שהוקרא?

איתן כבל: בעד – 2

איתן כבל: נמנעים – אין ההצעה התקבלה.

איתן כבל: הסעיף שהוקרא אושר, תודה.

איתן כבל: אני רוצה להזכיר את הדבר הבא.

איתן כבל: חבר הכנסת יעקב אשר העלה כאן שתי נקודות בדיונים הקודמים.

איתן כבל: האחת לא מצריכה תיקון בחקיקה או תיקונים כאלה ואחרים, היא נוגעת לעניין התדרים שמנסים לבדוק אם הטענה של מר רוזן, מנכ"ל רדיו קול חי, אם זה מתאפשר להגביר - - - חבר הכנסת יעקב אשר העלה נקודה נוספת והיא הנקודה של עידן פלוס, שיתאפשר לשדר את שידורי הרדיו - - -

מי שקיבל את האישור מהרשות השנייה.

איתן כבל: אנחנו מדברים רק על מי שיש לו את האישור לשדר כדת וכדין.

אתי בנדלר: תוכן נוסף.

איתן כבל: לא, לא, פה זה כדת וכדין, כאן זה לא קשור לתוכן נוסף.

זה כן.

למי שיש לו - - -

רעיה עדני: זה הקצאה של עוד אפיק.

איתן כבל: ברור לי, אבל זה לא העניין.

איתן כבל: זו לא הבעיה בעניין הזה.

איתן כבל: השאלה שעומדת לפתחנו וכאן היא זאת שעמדה, האם מתאפשר על פס של עידן פלוס, ששידורי הרדיו הנוספים שלהם, הלא נוספים, ולא רק שלהם - - -

איילת נחמיאס ורבין: כן, כל הרדיו האזורי.

רעיה עדני: יש לזה השלכה רחבה מאוד על הרבה מאוד ערוצים.

איתן כבל: זה ברור.

איתן כבל: לנו לפני יומיים נאמר לנו, סביר להניח שאין בעיה שהפס הוא מספיק רחב כדי להכיל בתוכו אינספור תדרים.

איתן כבל: כך אמרו אנשי המקצוע.

איתן כבל: ברדיו זו לא הבעיה להכיל אותם.

איתן כבל: ואז באתי לזיו אתמול, נאמר, הבעיה כבר לא הייתה העניין הטכני אלא העניין התקציבי.

מה זה תקציבי?

הם משלמים על זה.

איתן כבל: תיכף ניגע בזה.

איתן כבל: נאמר, שהאוצר רוצה לבדוק אם יש לזה השלכות תקציביות.

אבל היה להם יומיים לבדוק.

איתן כבל: תענו לי ברשותכם.

לפני שהם עונים אני רוצה להרחיב.

אני גם למדתי את העניין הזה כדי לראות אם יש לכך השלכה.

אני מבין שיש 16 תחנות אזוריות, מתוכן חמש משדרות דרך עידן פלוס.

כלומר, אין פה ביקוש מטורף.

יש 16 תחנות רדיו אזוריות, בשידור הרגיל שלהן, הבסיסי שלהן, בעידן פלוס משתמשים רק חמש בלבד.

כלומר, אין התנפלות על הפס המסכן הזה.

בגלל הבעיה הקודמת שדיברנו עליה, עם אזורי הכיסוי שיש להם – כי מישהו אצלכם במשרד נרדם כשקרא לרדיו האזורי הזה רדיו אזורי, שהוא בעצם רדיו סקטוריאלי, שהציבור הדתי הזה גר בכל רחבי הארץ ולכן יש לו בעיות עם התדר ואני מקווה שזה ייפתר בדרך הנכונה והמקצועית.

באנו לבקש רק דבר אחד, לשנות בסעיף הזה ולתת את האפשרות לזכיין שקיבל את האישור של הרשות השנייה לתדר נוסף, שאת התדר הנוסף, את המוסיקה החסידית הזאת שהם רוצים, יוכל לשדר את זה כי היום לפי החוק זה לא שייך.

הם משלמים על זה כ-70,000-80,000 שקלים בשנה, איזה עלויות כספיות יכולות להיות?

עדי קופלביץ: זה נכון שרוחב הפס שנדרש לשידור הרדיו שהוא רק אודיו הוא נמוך משמעותית מרוחב פס שנדרש לשידור וידאו, אבל הוא דורש רוחב פס והקיבולת הכללית בעידן פלוס היא גם כן מוגבלת.

עדי קופלביץ: חבר הכנסת אשר אומר, הם משלמים על זה.

עדי קופלביץ: זה נכון שאם יחייבו אותם הם ישלמו על זה אבל זה כבר לא יהיה לבחירה של המפעיל אם וכאשר הוא יהיה מפעיל פרטי.

עדי קופלביץ: זאת אומרת, אם יהיה רצון כזה, יוכלו לבוא ולהציע למפעיל הפרטי, תן לנו חלק מרוחב הפס ולשלם על זה והוא יעשה את השיקולים שלו אם הוא צריך להכניס ערוץ נוסף או לא.

איתן כבל: הוא לא הבין, תסביר.

עדי קופלביץ: אני אסביר.

עדי קופלביץ: אם חמש תחנות הרדיו – אתה אומר כרגע שהן חמש אבל הן גם יכולות להגיע להיות 16 – יבקשו את רוחב הפס הנדרש - - -

אתי בנדלר: הוא שאל לגבי המפעיל הפרטי, מה זה מפעיל פרטי פתאום?

עדי קופלביץ: אנחנו נמצאים במהלך שאנחנו מקווים שיושלם בשבועות הקרובים.

איתן כבל: הפרטה.

עדי קופלביץ: בעקבות חוק ההסדרים האחרון, יש שם החלטה בחוק להפריט את מערך עידן פלוס, להעביר את זה לידי גורם מפעיל פרטי.

עדי קופלביץ: הרעיון הוא, שהוא יוכל לבוא, מעבר לחובות שלו בחוק, לנצל את רוחב הפס של הקיבולת של עדין פלוס ולשדר את שידוריו באופן שבו ימצא לנכון.

עדי קופלביץ: כל פגיעה ברוחב הפס שתהיה לו, שתהיה לו פנויה לעשות את השיקולים העסקיים שלו, כנראה שתפגע ביכולת למכרז את המערך.

עדי קופלביץ: אז אנחנו רוצים להשאיר את הבחירה הזאת בידיו.

עדי קופלביץ: המשמעות היא לא משמעות מינימאלית כמו שמוצג כאן, כי כשמדברים על 16 תחנות, גם כשמדברים על חמש תחנות, המשמעות היא כנראה ערוץ אחד פחות שאפשר יהיה לשדר.

אבל דיברו בישיבה הקודמת - - -

עדי קופלביץ: אם אתה לוקח רוחב פס של עשירית ערוץ, אתה לא יכול להעביר 0.9 ערוץ, או שאתה מעביר ערוץ או שאתה לא מעביר ערוץ.

ניר שויקי: שני מגה ערוץ ו-30 ק"ג בערך ערוץ רדיו, זה לא ילך.

עדי קופלביץ: אבל תכפיל את זה ב-16.

איתן כבל: אני רוצה לשאול שאלה.

איתן כבל: אני רוצה להציע הצעה.

איתן כבל: אני לא יודע מתי ייצא המכרז, זה בע"ה ייצא בשונה מהרשות השנייה.

יוליה שמאלוב ברקוביץ': בע"ה לא.

יוליה שמאלוב ברקוביץ': שיהיה איזון.

כל אחד רשאי להתפלל את תפילתו.

איתן כבל: תפילתם של עוברי דרך איננה מתקבלת, אבל זה דיון אחר.

ביקוש לזה.

איתן כבל: אדוני מוכן שלא לדחוף אותי מאחורה?

איתן כבל: תן לי לדבר.

איתן כבל: מה שאני מנסה לומר לך, שיתאפשר להם לעלות, בהפרטה זה ממילא משחק חדש.

עדי קופלביץ: כבוד היושב ראש, זה בדיוק העניין, שבהפרטה זה לא בהכרח יהיה משחק חדש כי אם אנחנו עכשיו נקבע - - -

רעיה עדני: אנחנו מוכנים להוראת שעה עד להפרטה, אבל בהפרטה אין מחויבות - - -

איתן כבל: מקבל.

איתן כבל: מקבל.

זה מה שנקרא כשחושבים טיפה מחוץ לקופסה.

איתן כבל: למה אדוני לוחץ על המחשבה?

אפשר להקריא את הנוסח?

אתי בנדלר: מה אתם מציעים שיהיה כתוב?

זיו גלעדי: אנחנו מציעים שזה יתוקן בסעיף 7ב' לחוק הפצת שידורים.

זיו גלעדי: אני אומר את רוח הדברים, סעיף 7ב' אומר:

זיו גלעדי: על אף הוראות סעיף קטן (א), שידרו תאגיד השידור הישראלי, גלי צה"ל - - -

רעיה עדני: סליחה, אני מצטערת, אנחנו רוצים לבדוק את זה בממשלה כי אין כאן נציגי המשרדים הרלוונטיים, אנחנו בודקים ונחזור אליכם.

רעיה עדני: נשמח אם אפשר לעבור לנושא הבא ואז נחזור לנושא הזה.

רעיה עדני: סליחה, אני מתנצלת.

רעיה עדני: אנחנו נבחן את זה כרגע, לקחתי לי חירות שלא ברור שהיא קיימת.

יוליה שמאלוב ברקוביץ': אז אפשר שתי דקות הפסקה?

איתן כבל: לא, אני רוצה להמשיך עם שאר הנושאים שיש לנו.

איתן כבל: טוב, נמשיך.

איתן כבל: מה יש לנו?

אתי בנדלר: יש תיקון עקיף - - -

לאה ורון: אנחנו כבר בהצעת החוק של חבר הכנסת זחאלקה.

לאה ורון: תיקון עקיף, מי מציג את זה?

נעמה דניאל: אני.

נעמה דניאל: בהצעת החוק הממשלתית התבקש תיקון עקיף שכרגע חלקו מיותר, אני אקריא אותו: בחוק סיווג, סימון ואיסור שידורים מזיקים, התשס"א-2001, בסעיף 4 - - -

ג'מאל זחאלקה: סעיף 18 או 20 להצעת החוק?

להצעת החוק: פסקה 1 התייתרה בעיניכם?

רעיה עדני: אני חושבת שכן.

נעמה דניאל: או-קי, אז צריך לקבל רק את התיקון בסעיף 18(2)(א), שבמקום 5(ב)(10), יבוא: 5(ב)(5).

איתן כבל: שזה אומר?

נעמה דניאל: בעצם סעיף 5 כולו השתנה בתיקון 44.

אתי בנדלר: זה תיקון טכני.

רעיה עדני: זה בעקבות ביטול סעיף 48.

נעמה דניאל: גם פסקה (1).

נעמה דניאל: סעיף 4(א)(2) מפנה לסעיף 48.

נעמה דניאל: אז פסקאות 1 ו-2(א).

איתן כבל: תודה.

איתן כבל: אני מעלה להצבעה.

איתן כבל: בעד התיקון – 3

איתן כבל: נמנעים – אין ההצעה התקבלה.

איתן כבל: אושר.

אתי בנדלר: מה אתם מבקשים בקשר לסעיף התחילה?

רעיה עדני: שהתחילה תהיה ביום פרסום החוק.

אתי בנדלר: ביום פרסום החוק?

אתי בנדלר: אז לא צריך לכתוב שום דבר.

איתן כבל: נחזור לחבר הכנסת יעקב אשר לנושא עידן פלוס.

אסתי פלדמן: למה לא צריך?

אסתי פלדמן: תחילתו של חוק ההסדרים היא ב-1.1.2019.

אסתי פלדמן: אנחנו רוצים להקדים את זה רק לפרק הזה.

אתי בנדלר: הבנתי.

אתי בנדלר: תחילתו של פרק ה' – ככל שהוא יישאר פרק ה' – יהיה ביום פרסומו ברשומות.

לאה ורון: איתן, תעמיד להצבעה את העניין של התחילה ביום פרסומו ברשומות.

איתן כבל: אנחנו מצביעים על מועד התחילה, ביום פרסומו ברשומות.

איתן כבל: מי בעד ירים את ידו.

איתן כבל: בעד התיקון – 3

איתן כבל: נמנעים – אין

איתן כבל: אושר.

זיו גלעדי: אנחנו מציעים לתקן את סעיף 7ב' לחוק הפצת שידורים באמצעות תחנות שידור ספרתיות, התשע"ב-2012.

זיו גלעדי: אני מתחיל להקריא את הסעיף ואני אומר איפה מגיעה התוספת.

רעיה עדני: הגורם המפעיל לא מתייחס רק לפרטי?

רעיה עדני: הגורם המפעיל הוא פרטי.

זיו גלעדי: יש גורם מפעיל פרטי ויש גורם מפעיל.

אתי בנדלר: אנחנו נוודא שהסעיף הזה מתייחס רק לגורם מפעיל שאיננו גורם מפעיל פרטי.

איתן כבל: יפה.

איתן כבל: תודה.

איתן כבל: מדובר בהוראת שעה.

איתן כבל: מי בעד ירים את ידו.

איתן כבל: בעד – 2

איתן כבל: נמנעים – אין הסעיף התקבל.

איתן כבל: אושר.

אתי בנדלר: הוראת שעה במובן זה שהיא חלה רק על הגורם המפעיל שאיננו גורם פרטי.

אתי בנדלר: רק במובן זה.

אתי בנדלר: זה לא שזה תוקף לתקופה שאנחנו נקצוב אותה מראש.

איתן כבל: כן גברתי, משפט קצר.

יוליה שמאלוב ברקוביץ': שני דברים.

יוליה שמאלוב ברקוביץ': האחד, עד כה לא קיבלנו את הסעיף המרוכך של 48 שביטלת, אז אולי אבקש מחבר כנסת שיעשה רביזיה לסעיף הזה כי האוצר היה צריך להביא משהו אחר.

יוליה שמאלוב ברקוביץ': אני מדברת על שידורי הרשות שאמרת, אני מוחק אבל תביאו לנו - - -

איתן כבל: סליחה, גברתי מערבבת.

יוליה שמאלוב ברקוביץ': אתה אמרת את זה.

איתן כבל: הם החליטו לא להגיש והסעיף נשאר כמו שהוא.

יוליה שמאלוב ברקוביץ': אז לא ביטלנו?

איתן כבל: לא, לא ביטלנו.

יוליה שמאלוב ברקוביץ': הוא נמחק, מחקת את סעיף 48.

רעיה עדני: 48 נמחק.

איתן כבל: נכון, אבל אני לא ביקשתי עליו - - -

יוליה שמאלוב ברקוביץ': ביקשת, בטח שכן.

יוליה שמאלוב ברקוביץ': אדוני היושב ראש, אמרת, אני מבקש מכם - - -

איתן כבל: לא.

איתן כבל: אני ביקשתי על - - -

רעיה עדני: על הפקות מקור.

איתן כבל: נכון.

איתן כבל: הלאה.

יוליה שמאלוב ברקוביץ': אני מבקשת להעלות נושא נוסף.

יוליה שמאלוב ברקוביץ': אנחנו מדברים הרבה על רגולציה אבל לצערי הרב יש נקודה אחת שחשוב מאוד להעביר אותה בחוק.

יוליה שמאלוב ברקוביץ': יש נושא של קיזוזי ערוצים.

יוליה שמאלוב ברקוביץ': במקרה הזה זה לא קשור לערוץ 10 הי הם עמדו בכל החובות, קשת ורשת, שעשו הרבה מעבר למה שדרשו ב-50 מיליון.

יוליה שמאלוב ברקוביץ': אנחנו מבקשים לקזז להם את זה מול מה שהם חייבים.

יוליה שמאלוב ברקוביץ': לצערי הרב, צריך לתקן סעיף קטן בחוק כדי לאפשר להשאיר את הסמכות בידי הרשות על מנת שנוכל לעשות את זה.

יוליה שמאלוב ברקוביץ': זה דבר אחד.

יוליה שמאלוב ברקוביץ': הנושא הנוסף הוא נושא הערבויות של הערוצים.

איתן כבל: יקירה, אני רוצה לתקן אותך.

איתן כבל: קודם כל היוצרים מתנגדים, אני לא אעשה פעולה שעושה לי פה אש בשדה קוצים.

איתן כבל: זה לא על סדר יומנו, אני לא יכול לעשות את זה מעבר למה שהקראנו על סדר היום.

איתן כבל: יוליה, אני לא מעלה את זה.

יוליה שמאלוב ברקוביץ': אז אולי נקיים עוד דיון מחר.

יוליה שמאלוב ברקוביץ': זה ממש קריטי.

איתן כבל: אני מצטער שלקחתי על עצמי להביא את כל האיבר המדולדל הזה.

יוליה שמאלוב ברקוביץ': אדוני היושב ראש, מדובר על ערבויות שהן לא ערבויות הגיוניות.

יוליה שמאלוב ברקוביץ': מדובר על דה-רגולציה, צריך לתקן את זה.

איתן כבל: גברתי, יש שר, שר התקשורת.

יוליה שמאלוב ברקוביץ': הוא בעד שנעשה את זה.

איתן כבל: הוא בחלון מחכה לקבל את ההודעה.

זה עלה במהלך הדיונים?

לא.

יוליה שמאלוב ברקוביץ': זה עלה ואמרו שזה יבוא בחוק ההסדרים.

איתן כבל: יוליה, זה לפתוח דיון מחדש.

יוליה שמאלוב ברקוביץ': אגב, שר האוצר תומך בזה.

איתן כבל: די, סיימנו את הדיון והם מתנגדים לזה, את רוצה שאפתח עכשיו את הדיון מחדש?

יוליה שמאלוב ברקוביץ': אף אחד לא מתנגד לזה ויש פה הסכמה.

יונתן ביסקי: אני מתנגד.

איתן כבל: הנה, הוא כבר מתנגד.

יוליה שמאלוב ברקוביץ': למה אתה מתנגד?

יונתן ביסקי: יש פה השלכות רוחב להוט ויס.

יוליה שמאלוב ברקוביץ': מה קשור הוט ויס?

יוליה שמאלוב ברקוביץ': אנחנו מדברים בעניין הערבויות, לא הבנתי למה אתה מתנגד.

יונתן ביסקי: כל פעולה בשוק התקשורת שיש לה השלכות גם על הרב ערוצי, צריך להכין אותנו לפני.

אילאיל לבנת: אדוני, אני יודעת שהרכבת כבר עזבה את התחנה, אני לא מדברת על הקיזוזים, שזה נושא חשוב בפני עצמו, ברור לי שכנראה זה לא הזמן להביא אותו.

אילאיל לבנת: בנושא הערבויות, לא קשור ליוצרים, לא קשור למועצת הכבלים והלוויין.

אילאיל לבנת: רוב הערבויות שלנו מקורן בכללים.

אילאיל לבנת: יש שתי ערבויות בלבד שמקורן מהעבר, מקורן בחקיקה.

אילאיל לבנת: בערבויות האלה אנחנו חלוקים עם הרשות השנייה על הפרשנות המשפטית.

אילאיל לבנת: אנו טוענים, בידי הרשות המשפטית הסמכות לקחת ולהחליט מהו גובה הערבויות הללו.

אילאיל לבנת: אומרים לנו ברשות השנייה, שהם מפרשים את החוק בצורה שמרנית.

אילאיל לבנת: הם אומרים, לא, מבחינתנו, גובה הערבויות שמקורן בחוק, אומנם המספר לא נקבע בחקיקה - - -

איתן כבל: הבנתי, אילאיל הבנתי, תני לי להתקדם.

איתן כבל: בבקשה משרד האוצר.

רעיה עדני: אנחנו לא מכירים את הנושא.

רעיה עדני: תחום הערבויות בסמכות הרשות השנייה, אני לא בדקתי מה גובה הערבויות, אני לא אחראית על הפרשנות שלך.

יוליה שמאלוב ברקוביץ': אני אגיד לך, שירה דיברה עם אח - - -

רעיה עדני: שירה לא דיברה עם אף אחת.

לאה ורון: תני לרעיה בבקשה לדבר.

איתן כבל: סליחה, אני אשם.

איתן כבל: רעיה בבקשה.

רעיה עדני: שוב, אני לא מכירה את הנושא לעומק, על פניו ערבויות צריכות להיות תלויות באופן רוחבי במידת הסיכון של הגוף.

רעיה עדני: זאת סמכות של הרשות השנייה לדון במידת הסיכון.

רעיה עדני: אני לא מכירה את הנושא באופן ספציפי לגבי הערבויות האלה, אני חושבת שצריך לבחון את זה.

יוליה מלינובסקי: מה שאנחנו רוצים בעצם, מה שניסתה לומר אילאיל, מאחר ויש איזה מחלוקת בפרשנות, אם מתוך הוועדה ייצא, שהפרשנות אומרת שהסמכות היא בידי הרשות השנייה, אין לנו שום בעיה, אנחנו נוכל לעזור ולהוציא את האנומליה הזאת, השאלה, איך אפשר לעשות את זה?

אילאיל לבנת: אולי היועצת המשפטית של הוועדה יכולה - - -

איתן כבל: סליחה, תנו לי.

איתן כבל: יונתן בבקשה.

יונתן ביסקי: יש גם קיזוזים של עניין הפקות - - -

אילאיל לבנת: אנחנו לא בקיזוזים.

יונתן ביסקי: יש גם ערבויות של הוט ויס במועצת הכבלים והלוויין, אני מבקש לא לגעת בנושאי רוחב שיכולים להשפיע גם עליהם, מבלי לדון אתנו מראש.

יוליה שמאלוב ברקוביץ': זה הרשות השנייה.

יוליה שמאלוב ברקוביץ': זה חוק הרשות השנייה.

אילאיל לבנת: מה זה קשור אליך?

איתן כבל: אני לא יכול לקבל על עצמי החלטה שאני לא מכיר אותה.

איתן כבל: אני רוצה לעזור לכם.

איתן כבל: אם יונתן לא היה אומר כלום, הייתי מוכן להעביר ולהגיד, אגיש רביזיה לאחר מכן.

אילאיל לבנת: יונתן, איך הערבויות של רשת קשורות אליך?

אילאיל לבנת: תסביר לי בבקשה.

יונתן ביסקי: אני לא אשב פה על נושא שאני לא מכיר, שלא התייעצתי עליו.

אילאיל לבנת: מה אתה צריך להתייעץ עליו בכלל?

אילאיל לבנת: זה לא נוגע אליך.

איתן כבל: תודה רבה.

איתן כבל: אני מתנצל, גם אם אני רוצה לעזור ובאמת רציתי לעזור, אם זה לא היה מצריך ממני לפתוח את הדיון מחדש הייתי עושה את זה באהבה ובשמחה.

איתן כבל: אני לא יכול לעשות את זה, תודה רבה, אני מודה לכולם, הישיבה נעולה.